
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 252 

28 Φεβρουάριου 2006 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Συμπλήρωση της αρ. 1003821/10037/Β0012/ ΠΟΑ 
1005/2005 Απόφασης του Υπουργού Οικονομίας 
και Οικονομικών «Εκπιπτόμενες δαπάνες από 
τα ακαθάριστα έσοδα των επιχειρήσεων με 
βάση διοικητικές λύσεις και τη δικαστηριακή 


νομολογία». 1 

Δαπάνες που δεν αναγνωρίζονται προς έκπτωση 
από τα ακαθάριστα έσοδα των επιχειρήσεων 
με βάση διοικητικές λύσεις και τη δικαστηριακή 
νομολογία. 2 


Α ΠΟΦΑΣΕΙ Σ 

Αριθμ. 1017618/10261/Β 0 012 (1) 


Συμπλήρωση της αρ. 1003821/10037/Β0012/ ΠΟΛ1005/2005 
Απόφασης του Υπουργού Οικονομίας και Οικονομι¬ 
κών «Εκπιπτόμενες δαπάνες από τα ακαθάριστα έσο¬ 
δα των επιχειρήσεων με βάση διοικητικές λύσεις και 
τη δικαστηριακή νομολογία». 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη : 

α) Τις διατάξεις του άρθρου 31 του Κώδικα Φορολο¬ 
γίας Εισοδήματος. 

β) Τις διατάξεις της παραγράφου 15 του άρθρου 9 
του ν. 3296/2004 (ΦΕΚ 253Α/14.12.2004). 

γ) Τις γνωμοδοτήσεις της Επιτροπής που συστήθη- 
κε με την αριθμ. 1037612/10552/Β0012/ΠΟΛ.1061/6.4.2005 
(ΦΕΚ 515Β'), καθώς και τις διοικητικές λύσεις που δό¬ 
θηκαν μέσα στο έτος 2005. 

δ) Ότι με την παρούσα απόφαση δεν προκαλείται 
δαπάνη σε βάρος του κρατικού προϋπολογισμού, απο¬ 
φασίζουμε : 

1. Οι δαπάνες για τις οποίες γνωμοδότησε η ως άνω 
Επιτροπή ή έχει αποφανθεί η Διοίκηση ότι εκπίπτουν 
από τα ακαθάριστα έσοδα των επιχειρήσεων και των 
ελεύθερων επαγγελματιών, έχουν, κατά κατηγορία δα¬ 
πάνης, ως το συνημμένο παράρτημα. 

2. Κατά τους διενεργούμενους φορολογικούς ελέγ¬ 
χους η αναγνώριση της έκπτωσης των δαπανών που 


περιλαμβάνονται στο παράρτημα αυτό από τα ακαθά¬ 
ριστα έσοδα των επιχειρήσεων και ελεύθερων επαγγελ- 
ματιών είναι δεσμευτική για τις ελεγκτικές υπηρεσίες. 

ΠΑΡΑΡΤΗΜΑ 

ΕΚΠΙΠΤΟΜΕΝΕΣ ΔΑΠΑΝΕΣ 
ΑΠΟ ΤΑ ΑΚΑΘΑΡΙΣΤΑ ΕΣΟΔΑ 
ΤΩΝ ΕΠΙΧΕΙΡΗΣΕΩΝ 
ΚΑΙ ΤΩΝ ΕΛΕΥΘΕΡΩΝ 
ΕΠΑΓΓΕΛΜΑΤΙΩΝ 
ΓΕΝΙΚΑ ΕΞΟΔΑ 
Αμοιβές - Αποζημιώσεις 

1. Αμοιβές αλλοδαπών θεματοφυλάκων τις οποίες 
καταβάλλουν ανώνυμες εταιρείες με μετοχές εισηγ¬ 
μένες σε αλλοδαπά χρηματιστήρια, εκπίπτουν από τα 
ακαθάριστα έσοδα, εφόσον ο ορισμός των πιο πάνω 
θεματοφυλάκων προβλέπεται από τη νομοθεσία από 
την οποία διέπονται τα υπόψη χρηματιστήρια. 

2. Αμοιβές χρηματοοικονομικών συμβούλων για την 
αξιολόγηση της πιστοληπτικής ικανότητας εταιριών. 

3. Αμοιβές που καταβάλλουν επιχειρήσεις για τη φύ¬ 
λαξη των εγκαταστάσεών τους. 

4. Η αποζημίωση που καταβάλλει επιχείρηση σε υπάλ¬ 
ληλο ή εργάτη που συνδέεται με αυτή με εξαρτημένη 
εργασία λόγω μετεγκατάστασης σε άλλη πόλη ή χώρα, 
καθώς και τα έξοδα μεταφοράς της οικοσυσκευής του 
ίδιου ή της οικογένειάς του, κατά περίπτωση, εκπίπτουν 
από τα ακαθάριστα έσοδα, εφόσον η καταβολή τους 
αποδεικνύεται από παραστατικά που προβλέπονται από 
τις διατάξεις του Κ.Β.Σ. 

5. Αμοιβές που καταβάλλουν επιχειρήσεις σε μεσιτικά 
γραφεία, πρακτορεία κλπ. για την εξεύρεση κατοικίας 
των αλλοδαπών στελεχών τους. 

6. Αμοιβές συμβούλων για την εξαγορά αλλοδαπών εται¬ 
ρειών από ημεδαπή εταιρεία εκπίπτουν από τα ακαθάριστα 
έσοδά της, ανεξάρτητα από την επίτευξη της εξαγοράς. 

7. Αμοιβές που καταβάλλουν επιχειρήσεις σε αναλο- 
γιστές για τη σύνταξη αναλογιστικών μελετών. 

8. Αμοιβές που καταβάλλουν επιχειρήσεις σε τρίτους 
για την καλύτερη οργάνωση της παραγωγής και την 
πιστοποίηση της ποιότητας των προϊόντων και της 
παραγωγικής διαδικασίας, καθώς και οι αμοιβές που 
καταβάλλουν σε οργανισμούς που κάνουν την εν λόγω 
πιστοποίηση (150 9002). 

9. Αμοιβές που καταβάλλουν επιχειρήσεις σε ανε¬ 
ξάρτητα χημικά εργαστήρια ημεδαπής ή αλλοδαπής 
για την πιστοποίηση της ποιότητας των παραγόμενων 
προϊόντων τους. 

10. Οι αμοιβές που καταβάλλει επιχείρηση σε τρίτους 
για τη διενέργεια εσωτερικού ελέγχου εκπίπτουν από 
τα ακαθάριστα έσοδά της, με την προϋπόθεση ότι ο 
έλεγχος δεν ενεργείται για λογαριασμό της ημεδαπής 
ή αλλοδαπής μητρικής εταιρίας. 

11. Αμοιβές που καταβάλλουν επιχειρήσεις σε εταιρεί¬ 
ες παροχής ασφάλειας (εβουπίγ) για χρηματαποστολές 
σε τράπεζες. 

12. Αμοιβές που καταβάλλουν επιχειρήσεις σε οργα¬ 
νωμένα γραφεία για την εξεύρεση στελεχών. 

13. Αμοιβές που καταβάλλουν επιχειρήσεις σε εται¬ 
ρείες αποκομιδής απορριμμάτων. 

14. Αμοιβές που καταβάλλουν επιχειρήσεις σε εκτιμη¬ 
τές για την εκτίμηση της αξίας των ακινήτων τους. 

15. Η αμοιβή που καταβάλλει ημεδαπή επιχείρηση σε 
άλλη ημεδαπή επιχείρηση που ανήκει στο ίδιο όμιλο, για 
αποδεδειγμένες υπηρεσίες που της παρέχει η δεύτερη. 

Ασφάλιστρα 

1. Τα ασφάλιστρα που καταβάλλουν οι επιχειρήσεις σε 
ασφαλιστικές εταιρείες για την ασφάλιση των εσόδων 
που θα απωλέσουν σε περίπτωση διακοπής της παρα¬ 
γωγικής διαδικασίας για λόγους ανωτέρας βίας (πυρκα¬ 
γιά, σεισμό, πλημμύρα κλπ) ή μηχανικής βλάβης. 

2. Τα ασφάλιστρα που καταβάλλουν οι επιχειρήσεις σε 
ασφαλιστικές εταιρείες για την ασφάλιση του προσω¬ 
πικού τους έναντι των κινδύνων τραυματισμού, θανάτου 
καθώς και απώλειας προσωπικών αντικειμένων του όταν 
ταξιδεύει για τις ανάγκες της επιχείρησης. 

3. Τα ασφάλιστρα που καταβάλλουν οι επιχειρήσεις σε 
ασφαλιστικές εταιρείες για την είσπραξη αποζημίωσης 
σε περίπτωση μη εξόφλησης απαιτήσεων από χρεώστες 
της επιχείρησης. 

4. Τα ασφάλιστρα που καταβάλλουν οι επιχειρήσεις σε 
ασφαλιστικές εταιρείες για την κάλυψη της ζημίας που 
προκύπτει λόγω της χορηγούμενης στους πελάτες τους 
εγγύησης, σχετικά με την ποιότητα ή ομαλή λειτουργία 
εμπορευμάτων ή προϊόντων τους. 

5. Τα ασφάλιστρα που καταβάλλουν οι επιχειρήσεις σε 
ασφαλιστικές εταιρείες λόγω ασφάλισης του προσωπι¬ 
κού τους σε περίπτωση εργατικού ατυχήματος. 

6. Τα ασφάλιστρα που καταβάλλουν οι επιχειρήσεις 
λόγω σύναψης ασφαλίσεων αστικής επαγγελματικής 
ευθύνης, με τις οποίες καλύπτονται σωματικές βλάβες 
τρίτων ή η ζωή τους ή οι υλικές ζημίες σε περιουσιακά 
στοιχεία τους, οι οποίες ενδέχεται να προξενηθούν από 
τη δραστηριότητα της επιχείρησης. 

7. Τα ασφάλιστρα που καταβάλλουν οι επιχειρήσεις 
για την ασφάλιση των περιουσιακών στοιχείων τους 
από τρομοκρατικές ενέργειες. 

Μισθώματα 

Ενοίκια κτιρίων (εργοστασίου, γραφείων, αποθηκών, 
γηπέδων λατομείων κλπ). 

Διάφορες περιπτώσεις δαπανών 

1. Τα έξοδα δημοσίευσης, παρουσίασης και αποστο¬ 
λής οικονομικών καταστάσεων στα χρηματιστήρια 
εξωτερικού, εκπίπτουν από τα ακαθάριστα έσοδα των 
επιχειρήσεων, εφόσον η πραγματοποίηση των υπόψη 
δαπανών επιβάλλεται από τη νομοθεσία που ισχύει για 
τα αλλοδαπά χρηματιστήρια στα οποία είναι εισηγμένες 
οι μετοχές των εταιρειών αυτών. 


2. Το κόστος της τροφής (ελαφρύ γεύμα, δείπνο) που 
χορηγείται κατά τη διάρκεια του ωραρίου εργασίας στους 
εργαζομένους και κατά ανώτατο όριο τα έξι (6) ευρώ 
ανά εργαζόμενο, ημερησίως, εκπίπτει από τα ακαθάριστα 
έσοδα των επιχειρήσεων, χωρίς να αποτελεί για τους 
δικαιούχους εισόδημα από μισθωτές υπηρεσίες. 

3. Οι δαπάνες προσωρινής διαμονής αλλοδαπών στε¬ 
λεχών, ημεδαπών ή αλλοδαπών επιχειρήσεων εγκατε¬ 
στημένων στη χώρα μας, εκπίπτουν από τα ακαθάριστα 
έσοδα μέχρι την εξεύρεση μόνιμης κατοικίας από τα 
παραπάνω πρόσωπα και με την προϋπόθεση ότι οι δα¬ 
πάνες αυτές υπόκεινται σε φορολογία στο όνομα των 
δικαιούχων ως εισόδημα από μισθωτές υπηρεσίες. 

4. Συνδρομές σε ιστοσελίδες για την άντληση πληροφορι¬ 
ών που έχουν σχέση με το αντικείμενο της επιχείρησης. 

5. Η προμήθεια και τα προεξοφλητικά έξοδα (τόκοι) 
που χρεώνουν οι τράπεζες σε βάρος των επιχειρήσεων 
σε περίπτωση προεξόφλησης των δόσεων που προκύ¬ 
πτουν από πιστωτικές κάρτες πελατών, εκπίπτουν από 
τα ακαθάριστα έσοδα της χρήσης εντός της οποίας 
πραγματοποιείται η προεξόφληση. 

6. Οι δαπάνες που πραγματοποιούν οι ασφαλιστικές 
επιχειρήσεις για την εκπαίδευση των προσώπων που 
ασχολούνται με τη σύναψη ασφαλιστικών συμβάσεων. 

7. Οι δαπάνες που πραγματοποιεί επιχείρηση για την 
εισαγωγή των μετοχών της σε χρηματιστήριο του εσω¬ 
τερικού ή εξωτερικού εκπίπτουν από τα ακαθάριστα 
έσοδα, ανεξάρτητα από την πραγματοποίηση ή μη της 
εισαγωγής. 

8. Η δαπάνη εκτύπωσης και διανομής εικονογραφη¬ 
μένου τιμοκαταλόγου τον οποίο διαθέτει επιχείρηση 
σε εμπόρους - πελάτες της για την ενημέρωσή τους, 
σχετικά με τις ισχύουσες τιμές των προϊόντων της. 

9. Η ζημία που προκύπτει μεταξύ της αποζημίωσης 
που καταβάλλουν οι επιχειρήσεις σε πελάτες τους λόγω 
πωλήσεως ελαττωματικών προϊόντων και της αποζη¬ 
μίωσης που εισπράττουν από τους προμηθευτές τους 
εκπίπτει από τα ακαθάριστα έσοδα. 

10. Οι δαπάνες διακόσμησης και εξοπλισμού που πραγ¬ 
ματοποιεί εταιρία σε καταστήματα αντιπροσώπων της, 
από τα οποία διατίθενται μόνο δικά της είδη, εκπίπτουν 
από τα ακαθάριστα έσοδά της εντός της χρήσης που 
πραγματοποιούνται οι δαπάνες αυτές. 

11. Η δαπάνη δημιουργίας και συντήρησης ιστοσελίδας 
στο διαδίκτυο. 

12. Τα ποσά που καταβάλλουν οι επιχειρήσεις για τη 
ψυχαγωγία του προσωπικού τους, κατά την κοπή της 
πρωτοχρονιάτικης πίτας. 

13. Η συμμετοχή επιχείρησης στις δαπάνες ανακαίνισης 
καταστήματος πελάτη της, η οποία γίνεται είτε με τη 
τιμολόγηση μέρους του κόστους από τον πελάτη, είτε με 
την τιμολόγηση μέρους του κόστους απ’ ευθείας από τον 
κατασκευαστή, βάσει ιδιωτικού συμφωνητικού, εκπίπτει 
από τα ακαθάριστα έσοδα, εφαρμοζομένων των διατά¬ 
ξεων της περ.ιγ’ της παρ.1 του άρθρου 31 του ΚΦΕ. 

14. Το κόστος προθηκών (δίεηάε), που διαθέτει επιχείρη¬ 
ση σε πελάτη της (π.χ. φαρμακεία, σούπερμαρκετ κλπ) για 
την τοποθέτηση δικών της ειδών, εκπίπτουν από τα ακα¬ 
θάριστα έσοδα της χρήσης εντός της οποίας πραγματο¬ 
ποιείται η δαπάνη, με την προϋπόθεση ότι η αξία καθενός 
από αυτά δεν υπερβαίνει το ποσό των 1.200 ευρώ. 

15. Οι δαπάνες περιβάλλοντος χώρου (δεντροφύτευ¬ 
ση και συντήρηση αυτής) ξενοδοχειακών επιχειρήσεων 

εκπίπτουν από τα ακαθάριστα έσοδα της χρήσης εντός 
της οποίας πραγματοποιούνται. 

ΑΠΟΣΒΕΣΕΙΣ ΠΑΓΙΩΝ 

Αποσβέσεις κτιρίων, η αναπόσβεστη αξία των οποίων 
αναπροσαρμόζεται με τις διατάξεις του ν. 3229/2004 

Η διενέργεια αποσβέσεων επί της υπεραξίας που 
προκύπτει από την αναπροσαρμογή της αναπόσβε- 
στης αξίας των κτιρίων με το ν. 3229/2004 αρχίζει από 
την επόμενη διαχειριστική περίοδο εντός της οποίας 
πραγματοποιείται η αναπροσαρμογή της αναπόσβεστης 
αξίας. (1010923/10158/Β 0012/14.2.2005) 

ΑΣΦΑΛΙΣΤΡΑ 

1. Τα ασφάλιστρα που καταβάλλουν επιχειρήσεις για 
ομαδική ασφάλιση του εργατοϋπαλληλικού προσωπικού 
τους, στην έννοια της οποίας συμπεριλαμβάνεται και 
η κάλυψη ιατρονοσοκομειακής περίθαλψης, εκπίπτουν 
από τα ακαθάριστα έσοδα με τις προϋποθέσεις που 
προβλέπονται από τις διατάξεις της υποπερ.δδ’ της 
περ. α’, της παρ.1 του άρθρου 31 του ΚΦΕ. 

2. Τα ασφάλιστρα που καταβάλλει επιχείρηση για ομα¬ 
δική ιατροφαρμακευτική περίθαλψη μελών Δ.Σ. οι οποίοι 
παράλληλα συνδέονται με σχέση εξαρτημένης εργασίας 
με αυτή, εκπίπτουν από τα ακαθάριστα έσοδα με τις προϋ¬ 
ποθέσεις που προβλέπονται από τις διατάξεις της υποπερ. 
δδ’ της περ.α’, της παρ.1 του άρθρου 31 του ΚΦΕ. 

ΔΑΠΑΝΕΣ ΕΛΕΥΘΕΡΩΝ ΕΠΑΓΓΕΛΜΑΤΙΩΝ 

1. Εκπίπτουν οι τόκοι δανείων που συνάπτουν οι συγγρα¬ 
φείς- επιτηδευματίες για την έκδοση των έργων τους. 

2. Μισθώματα που καταβάλλονται σε εταιρείες χρη¬ 
ματοδοτικής μίσθωσης για αυτοκίνητο που ανήκει κατά 
50% σε δύο ελεύθερους επαγγελματίες που το χρη¬ 
σιμοποιούν από κοινού για τις επαγγελματικές τους 
ανάγκες, εκπίπτουν κατά ποσοστό 50% για τον καθένα 
σύμφωνα με τις προϋποθέσεις του νόμου. 

ΔΑΠΑΝΕΣ ΣΥΝΤΗΡΗΣΗΣ ΚΑΙ ΕΠΙΣΚΕΥΗΣ ΤΩΝ ΕΠΑΓ¬ 
ΓΕΛΜΑΤΙΚΩΝ ΓΕΝΙΚΑ ΕΓΚΑΤΑΣΤΑΣΕΩΝ, ΚΛΠ. 

Οι δαπάνες συντήρησης, λειτουργίας, επισκευής, κυ¬ 
κλοφορίας, αποσβέσεων, καθώς και τα μισθώματα που 
καταβάλλει επιχείρηση για τη χρησιμοποίηση αεροπο¬ 
ρικών μεταφορικών μέσων, εκπίπτουν από τα ακαθάρι¬ 
στα έσοδα, εφόσον χρησιμοποιούνται για τη μεταφορά 
προσώπων ή αγαθών για τις ανάγκες της επιχείρησης. 
Απαραίτητη προϋπόθεση για την αναγνώριση των πιο 
πάνω δαπανών αποτελεί η προσκόμιση των δικαιολο- 
γητικών κίνησης από την αρμόδια υπηρεσία. 

ΔΑΠΑΝΕΣ ΠΡΟΣΘΗΚΩΝ - ΒΕΛΤΙΩΣΕΩΝ - ΕΠΙΣΚΕΥΩΝ 
- ΣΥΝΤΗΡΗΣΗΣ 

Δαπάνες βελτιώσεων και προσθηκών 

Οι δαπάνες προσθηκών και βελτιώσεων που πραγ¬ 
ματοποιούν οι επιχειρήσεις σε μισθωμένα ακίνητα και 
οι οποίες καλύπτονται εν μέρει από τους εκμισθωτές, 
εκπίπτουν από τα ακαθάριστα έσοδα κατά το μέρος 
που τελικά επιβαρύνονται οι ίδιες, σύμφωνα με τα προ- 
βλεπόμενα από τις διατάξεις της περ.ιγ' της παρ.1 του 
άρθρου 31 του ΚΦΕ (1044117/10653/Β0012/19.5/2005) 

ΔΑΠΑΝΕΣ ΑΓΟΡΑΣ ΑΓΑΘΩΝ, ΛΗΨΗΣ ΥΠΗΡΕΣΙΩΝ, 
ΚΛΠ. ΑΠΟ ΕΞΩΧΩΡΙΑ ΕΤΑΙΡΙΑ 

Οι δαπάνες που πραγματοποιούν ημεδαπές επιχει¬ 
ρήσεις για την αγορά εοΓαρ σιδήρου από εξωχώριες 
εταιρείες εκπίπτουν από τα ακαθάριστα έσοδά τους, 
με την προϋπόθεση ότι η αγορά αυτή γίνεται βάσει του 
δημοσιευμένου σε εξειδικευμένο περιοδικό δείκτη τιμών 
πώλησης. (1086728/11232/Β 0012/14.12.20 04) 


ΔΙΑΦΗΜΙΣΗ 

Δαπάνες διαφήμισης γενικά 

1. Η δαπάνη παραγωγής εντύπων ταξιδιωτικών προ¬ 
γραμμάτων εκπίπτει από τα ακαθάριστα έσοδα των 
ταξιδιωτικών γραφείων, με την προϋπόθεση ότι έχει 
καταβληθεί το δημοτικό τέλος, εκτός αν προσκομίζεται 
σχετική βεβαίωση περί μη οφειλής δημοτικού τέλους. 

2. Το κόστος ταξιδιωτικών σακιδίων ή χαρτοφυλάκων 
που χορηγούν ταξιδιωτικά γραφεία στους πελάτες τους 
εκπίπτει από τα ακαθάριστα έσοδα, με την προϋπόθεση 
ότι έχει καταβληθεί το δημοτικό τέλος, εκτός αν προ¬ 
σκομίζεται σχετική βεβαίωση περί μη οφειλής αυτού. 

ΕΞΟΔΑ Α' ΕΓΚΑΤΑΣΤΑΣΗΣ 

Διάφορα έξοδα 

1. Οι δαπάνες μισθοδοσίας και διαφήμισης που πραγ¬ 
ματοποιεί εταιρία για τη σύνταξη μελέτης, σχετικά με 
την κυκλοφορία ενός νέου προϊόντος, αποτελούν έξοδα 
πρώτης εγκατάστασης και αποσβένονται είτε εφάπαξ 
κατά το έτος πραγματοποίησής τους είτε τμηματικά 
και ισόποσα μέσα σε μία πενταετία. 

2. Η δαπάνη επιχείρησης για την κατάρτιση τεχνικοοι- 
κονομικών μελετών που θα αποτελέσουν πηγή πληρο¬ 
φοριών για το μέλλον και για την αξιοποίηση κτιρίων και 
οικοπέδων ιδιοκτησίας της, αποτελούν έξοδα πρώτης 
εγκατάστασης και υπόκεινται είτε σε εφάπαξ απόσβεση, 
είτε σε μία πενταετία. 

3. Τα έξοδα στα οποία προβαίνει επιχείρηση για το 
λανσάρισμα νέου περιοδικού και τα οποία αφορούν με¬ 
λέτη για την κυκλοφορία αυτού, εκπίπτουν, ως έξοδα 
πρώτης εγκατάστασης από τα ακαθάριστα έσοδά της, 
είτε εφάπαξ κατά το έτος πραγματοποίησής τους, είτε 
τμηματικά και ισόποσα μέσα σε μία πενταετία. 

ΜΙΣΘΟΙ 

Μισθοί γενικά 

1. Τα ποσά που καταβάλλουν οι επιχειρήσεις για τη 
φοίτηση των τέκνων αλλοδαπών στελεχών τους εκπί¬ 
πτουν από τα ακαθάριστα έσοδα, με την προϋπόθεση 
ότι τα ποσά αυτά υπόκεινται σε φορολογία στο όνομα 
των στελεχών αυτών. 

2. Οι αμοιβές που καταβάλλονται σε υπαλλήλους τα¬ 
ξιδιωτικών γραφείων για υπηρεσίες που προσφέρουν 
εκτός ωραρίου και εκτός των συνήθων καθηκόντων τους 
εκπίπτουν από τα ακαθάριστα έσοδα, εφόσον έχουν 
καταβληθεί οι αντίστοιχες ασφαλιστικές εισφορές. 

3. Τα ενοίκια που καταβάλλουν επιχειρήσεις για τη 
στέγαση ημεδαπών ή αλλοδαπών στελεχών τους εκπί¬ 
πτουν από τα ακαθάριστα έσοδα, με την προϋπόθεση 
ότι τα ως άνω ποσά αποτελούν προσαύξηση μισθού για 
τα στελέχη αυτά. 

4. Οι δαπάνες ηλεκτρικού, ύδρευσης, τηλεφώνου κλπ 
που καταβάλλουν επιχειρήσεις και οι οποίες αφορούν 
κατοικίες των αλλοδαπών στελεχών τους, εκπίπτουν 
από τα ακαθάριστα έσοδα, εφόσον τα ποσά αυτά απο¬ 
τελούν προσαύξηση μισθού για τα στελέχη αυτά. 

5. Τα έξοδα περιθάλψεως που καταβάλλει οικειοθελώς 
η επιχείρηση χάριν του προσωπικού της εκπίπτουν από 
τα ακαθάριστα έσοδα, εφόσον δηλώνονται ως εισόδημα 
για τον δικαιούχο. 

6. Τα ποσά που καταβάλλει οικειοθελώς επιχείρηση 
χάριν του προσωπικού της για τη συμμετοχή ανηλίκων 
τέκνων του προσωπικού σε κατασκηνώσεις εκπίπτουν 
από τα ακαθάριστα έσοδα, εφόσον δηλώνονται ως ει¬ 
σόδημα από το γονέα. 

7. Η δαπάνη εκμάθησης ξένων γλωσσών από ημεδαπά 
στελέχη ή της ελληνικής γλώσσας από αλλοδαπά στε¬ 
λέχη ελληνικής επιχείρησης, εκπίπτουν από τα ακαθά¬ 
ριστα έσοδα αυτής, εφόσον τα ποσά αυτά υπόκεινται 
σε φορολογία στο όνομα του δικαιούχου. 

ΣΥΝΑΛΛΑΓΜΑΤΙΚΕΣ ΔΙΑΦΟΡΕΣ 

Απόσβεση χρεωστικών συναλλαγματικών διαφορών, 
που προέκυψαν στη χρήση 2004, από την αποτίμηση 
των απαιτήσεων σε Δολάρια ΗΠΑ 

Οι χρεωστικές συναλλαγματικές διαφορές οι οποίες 
προέκυψαν σε βάρος εξαγωγικών επιχειρήσεων, είτε 
κατά την είσπραξη απαιτήσεων σε δολάρια ΗΠΑ στο 
διάστημα 1.1.2004 - 31.12.2004, είτε κατά την αποτίμη¬ 
ση τέλους χρήσης για απαιτήσεις οι οποίες προήλθαν 
από πράξεις που έλαβαν χώρα μέχρι την 31.12.2004, 
μπορούν να αποσβεστούν είτε εφάπαξ, είτε ισόποσα 
σε τρεις συνεχόμενες χρήσεις, αρχής γενομένης από 
τη χρήση που αφορά ισολογισμούς που κλείνουν με 31 
Δεκεμβρίου 2004 και μετά. (1024360/10327/Β0012/ ΠΟΑ 
1042/8.3.2005). 

Η απόφαση αυτή, μαζί με το παράρτημά της, να 
δημοσιευθεί στην Εφημερίδα της Κυβερνήσεως. 

Αθήνα, 17 Φεβρουάριου 2006 

Ο ΥΠΟΥΡΓΟΣ 

ΓΕΩΡΓΙΟΣ ΑΛΟΓΟΣΚΟΥΦΗΣ 
-♦- 

Αριθμ. 1017621/10262/Β0012 (2) 

Δαπάνες που δεν αναγνωρίζονται προς έκπτωση από 
τα ακαθάριστα έσοδα των επιχειρήσεων με βάση δι¬ 
οικητικές λύσεις και τη δικαστηριακή νομολογία. 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη : 

α) Τις διατάξεις του άρθρου 31 του Κώδικα Φορολο¬ 
γίας Εισοδήματος. 

β) Τις διατάξεις της παραγράφου 5 του άρθρου 24 
του ν. 3427/2005 (ΦΕΚ 312 Α'). 

γ) Ότι με την παρούσα απόφαση δεν προκαλείται 
δαπάνη σε βάρος του κρατικού προϋπολογισμού, απο¬ 
φασίζουμε : 

1. Οι δαπάνες για τις οποίες έχει γίνει δεκτό με διοικη¬ 
τικές λύσεις και με τη δικαστηριακή νομολογία ότι δεν 
εκπίπτουν από τα ακαθάριστα έσοδα των επιχειρήσε¬ 
ων, έχουν, κατά κατηγορία δαπάνης, ως το συνημμένο 
παράρτημα. 

2. Η μη αναγνώριση των υπόψη δαπανών από τις ελε¬ 
γκτικές αρχές, δεν στερεί από την ελεγχόμενη επιχεί¬ 
ρηση το δικαίωμα ασκήσεως προσφυγής. 

ΜΗ ΕΚΠΙΠΤΟΜΕΝΕΣ ΔΑΠΑΝΕΣ 
ΑΠΟ ΤΑ ΑΚΑΘΑΡΙΣΤΑ ΕΣΟΔΑ 
ΤΩΝ ΕΠΙΧΕΙΡΗΣΕΩΝ 
ΔΑΠΑΝΕΣ ΜΗ ΕΚΠΙΠΤΟΜΕΝΕΣ 
ΒΑΣΕΙ ΝΟΜΩΝ 
ΑΠΟΣΒΕΣΕΙΣ ΠΑΓΙΩΝ 

1. Επιχειρήσεις που προέρχονται από συγχώνευση 
ή μετατροπή άλλων επιχειρήσεων με το ν.δ.1297/1972: 
Οι αποσβέσεις που υπολογίζονται στην υπεραξία που ανα¬ 
λογεί στην αποσβεσθείσα αξία των εισφερομένων από τη 
μετατρεπόμενη ή συγχωνευόμενη επιχείρηση παγίων πε¬ 
ριουσιακών στοιχείων, δεν εκπίπτουν από τα ακαθάριστα 


έσοδα της επιχείρησης που προήλθε από τη μετατροπή 
ή συγχώνευση, (ν.δ.1297/1972, άρθρο 2, παρ. 3). 

2. Οι αποσβέσεις παγίων περιουσιακών στοιχείων που 
αγοράζονται από εξωχώρια εταιρεία, δεν αναγνωρίζο¬ 
νται προς έκπτωση από τα ακαθάριστα έσοδα. (ΚΦΕ, 
άρθρο 31, παρ.1, περ. στ'). 

3. Οι υπολογιζόμενες αποσβέσεις από τις τραπεζικές, 
ασφαλιστικές και τις εισηγμένες στο Χ.Α.Α. ανώνυμες 
εταιρείες, που αναπροσάρμοσαν, σύμφωνα με το άρθρο 
28 του ν. 3091/2002 την αναπόσβεστη αξία των ιδιοχρησι- 
μοποιούμενων ακινήτων τους, δεν εκπίπτουν από τα ακα¬ 
θάριστα έσοδά τους κατά το μέρος που αναλογούν στην 
προκύψουσα υπεραξία, (ν.3091/2002, άρθρο 28, παρ.2) 

ΑΠΟΖΗΜΙΩΣΕΙΣ 

Το ποσό της αποζημίωσης που καταβάλλει - βάσει νόμου 
- εκμισθώτρια επιχείρηση στο μισθωτή για τη λύση της 
μισθωτικής σχέσης, δεν εκπίπτει από τα ακαθάριστα έσοδα 
κατά το μέρος που υπερβαίνει το ακαθάριστο εισόδημα 
που αποκτά από το συγκεκριμένο μίσθιο κατά το έτος κα¬ 
ταβολής της αποζημίωσης. (ΚΦΕ, άρθρο 23, παρ.1, περ. ζ') 

ΑΠΟΖΗΜΙΩΣΕΙΣ ΠΟΥ ΚΑΤΑΒΑΛΛΟΝΤΑΙ ΑΠΟ ΑΣΦΑΛΙ¬ 
ΣΤΙΚΕΣ ΕΠΙΧΕΙΡΗΣΕΙΣ 

Το ποσό της αποζημίωσης που καταβάλλει ασφαλι¬ 
στική επιχείρηση σε δικαιούχους ασφαλισμένων αυτο¬ 
κινήτων για ζημιές που προξενήθηκαν στα αυτοκίνητα 
αυτά, δεν εκπίπτει από τα ακαθάριστα έσοδα, αν οι 
αποζημιώσεις αυτές δεν καλύπτονται από νόμιμα δι- 
καιολογητικά που προβλέπονται από τις διατάξεις του 
Κ.Β.Σ. (ΚΦΕ, άρθρο 31, παρ. 10 ). 

ΖΗΜΙΑ ΑΠΟ ΠΩΛΗΣΗ - ΑΠΟΤΙΜΗΣΗ ΜΕΤΟΧΩΝ 

1. Η ζημία που προκύπτει από την πώληση μετοχών, ει¬ 
σηγμένων ή μη, συμψηφίζεται με το αποθεματικό από την 
πώληση μετοχών, που εμφανίζεται στα βιβλία της επιχεί¬ 
ρησης και το τυχόν απομένον υπόλοιπο αυτής ή ολόκληρο 
το ποσό, αν δεν υφίσταται αποθεματικό, δεν εκπίπτει από 
τα ακαθάριστα έσοδα. (ΚΦΕ, άρθρο 38, παρ.1) 

2. Η ζημία που προκύπτει από την αποτίμηση μετοχών, 
εισηγμένων ή μη μεταφέρεται σε χρέωση του λογαρια¬ 
σμού από χρεόγραφα, που εμφανίζονται στα βιβλία της 
επιχείρησης, και τυχόν ακάλυπτο ποσό αυτής δεν εκπίπτει 
από τα ακαθάριστα έσοδα αλλά μεταφέρεται σε ειδικό 
λογαριασμό προκειμένου να συμψηφιστεί με αποθεματικό 
που θα προκύψουν στο μέλλον. (ΚΦΕ, άρθρο 38, παρ.3) 

ΖΗΜΙΑ ΑΛΛΟΔΑΠΗΣ 

Ζημία ημεδαπής επιχείρησης που προέρχεται από 
την αλλοδαπή, δεν αναγνωρίζεται φορολογικά. (ΚΦΕ, 
άρθρο 4, παρ. 4) 

ΔΑΠΑΝΕΣ ΑΓΟΡΑΣ ΑΓΑΘΩΝ Η ΛΗΨΗΣ ΥΠΗΡΕΣΙΩΝ 
ΑΠΟ ΕΞΩΧΩΡΙΑ ΕΤΑΙΡΙΑ 

Οι δαπάνες που πραγματοποιούν επιχειρήσεις για 
αγορά αγαθών ή λήψη υπηρεσιών από εξωχώρια εται¬ 
ρία, καθώς και τα δικαιώματα ή οι αποζημιώσεις που 
καταβάλλουν σε εξωχώρια εταιρεία για τη χρησιμο¬ 
ποίηση στην Ελλάδα τεχνικής βοήθειας, ευρεσιτεχνιών, 
σημάτων, σχεδίων, μυστικών βιομηχανικών μεθόδων και 
τύπων, πνευματικής ιδιοκτησίας και άλλων συναφών 
δικαιωμάτων δεν εκπίπτουν από τα ακαθάριστα έσοδά 
τους (ΚΦΕ, άρθρο 31, παρ.14) 

ΔΙΑΦΗΜΙΣΗ 

Η δαπάνη διαφήμισης που υπόκειται σε δημοτικό τέλος 
διαφήμισης, δεν αναγνωρίζεται αν δεν έχει καταβληθεί το 
τέλος μέχρι το χρόνο υποβολής της εμπρόθεσμης δήλωσης 
φορολογίας εισοδήματος, (ν.2880/2001, άρθρο 9, παρ. 6). 

ΔΩΡΕΕΣ 

Η αξία των ακινήτων που δωρίζουν οι επιχειρήσεις 
προς το Δημόσιο, τους δήμους και τις κοινότητες του 
Κράτους, τα Α.Ε.Ι., τα κρατικά και δημοτικά νοσηλευ¬ 
τικά ιδρύματα, τα νοσοκομεία που αποτελούν νομικά 
πρόσωπα ιδιωτικού δικαίου και επιχορηγούνται από τον 
Κρατικό Προϋπολογισμό, καθώς και το Ταμείο Αρχαιο¬ 
λογικών Πόρων, δεν εκπίπτει από τα ακαθάριστα έσοδά 
τους. Τα ανωτέρω έχουν εφαρμογή για δωρεές που 
πραγματοποιούνται από 1 Ιανουάριου 2003 και μετά. 
(ν.3091/2002, άρθρο 5, παρ.3). 

ΜΙΣΘΟΙ 

1. Τα έξοδα μισθοδοσίας και αμοιβής προσωπικού δεν 
εκπίπτουν από τα ακαθάριστα έσοδα, αν δεν έχουν κα¬ 
ταβληθεί ή βεβαιωθεί οι ασφαλιστικές εισφορές υπέρ 
του ΙΚΑ ή άλλου ασφαλιστικού οργανισμού (ΚΦΕ, άρθρο 
31, παρ.1, περ. α’, υποπερ.αα’) 

2. Οι μισθοί και οι κάθε είδους απολαβές των προ¬ 
σώπων της παραγράφου 4 του άρθρου 2 του ΚΦΕ, δεν 
εκπίπτουν από τα ακαθάριστα έσοδα. (ΚΦΕ, άρθρο 31, 
παρ.1, περ. α’, υποπερ.αα’) 

3. Οι μισθοί και οι κάθε είδους απολαβές των εταίρων 
των εταιριών περιορισμένης ευθύνης, δεν εκπίπτουν 
από τα ακαθάριστα έσοδα, εάν τα πρόσωπα αυτά για 
τις υπηρεσίες που παρέχουν στην εταιρία δεν έχουν 
ασφαλιστεί σε οποιοδήποτε ασφαλιστικό οργανισμό ή 
ταμείο. Ισχύουν για καταβαλλόμενα ποσά από 1/1/2003 
και μετά. (ΚΦΕ, άρθρο 31, παρ.1, περ. α’, υποπερ.αα’) 

4. Ο μισθός του λογιστή, δεν εκπίπτει από τα ακαθά¬ 
ριστα έσοδα αν δεν υπογράφει τη δήλωση φορολογίας 
εισοδήματος. (ΚΦΕ, άρθρο 31, παρ.11). 

ΤΟΚΟΙ 

Οι τόκοι υπερημερίας λόγω οφειλής φόρων, τελών, ει¬ 
σφορών και προστίμων προς το δημόσιο ή άλλα Ν.Π.Δ.Δ., 
δεν εκπίπτουν από τα ακαθάριστα έσοδα. (ΚΦΕ, άρθρο 
31, παρ. 1, περ. δ') 

ΥΠΟΤΙΜΗΣΗ ΚΕΦΑΛΑΙΟΥ 

Η αναπόσβεστη αξία κατεδαφισθέντος κτιρίου δεν 
αναγνωρίζεται προς έκπτωση από τα ακαθάριστα έσο¬ 
δα. (ΚΦΕ, άρθρο 31, παρ.1, περ. η'). 

ΦΟΡΟΙ - ΤΕΛΗ - ΔΙΚΑΙΩΜΑΤΑ 

1. Ο φόρος εισοδήματος, τα πρόστιμα και οι πρόσθετοι 
φόροι, δεν εκπίπτουν από τα ακαθάριστα έσοδα. (ΚΦΕ, 
άρθρο 4, παρ.1) 

2. Ο φόρος αναπροσαρμογής της αξίας των ακινήτων 
βάσει του ν.2065/1992, δεν εκπίπτει από τα ακαθάριστα 
έσοδα, (ν.2065/1992, άρθρο 24, παρ.3) 

3. Ο φόρος Μεγάλης Ακίνητης Περιουσίας, δεν εκπίπτει 
από τα ακαθάριστα έσοδα, (ν.2459/1997, άρθρο 34, παρ.2) 

4. Φόροι, τέλη και δικαιώματα που δεν βαρύνουν την 
επιχείρηση, δεν εκπίπτουν από τα ακαθάριστα έσοδά 
της. (ΚΦΕ, άρθρο 31, παρ.1, περ.ε’) 

ΜΗ ΕΚΠΙΠΤΟΜΕΝΕΣ 
ΔΑΠΑΝΕΣ 
ΜΕ ΒΑΣΗ 

ΤΙΣ ΑΠΟΦΑΣΕΙΣ ΤΟΥ Σ.τ.Ε. 

ΚΑΙ ΤΙΣ ΔΙΟΙΚΗΤΙΚΕΣ ΛΥΣΕΙΣ 
ΑΠΟΣΒΕΣΕΙΣ ΠΑΓΙΩΝ 
(Κ.Φ.Ε., άρθρο 31, παρ. 1, περ. στ’) 

Α. ΜΕ ΒΑΣΗ ΤΙΣ ΔΙΟΙΚΗΤΙΚΕΣ ΛΥΣΕΙΣ 

Αποσβέσεις - Γενικά 

1. Αν η επιχείρηση δεν διενεργήσει αποσβέσεις ή διε¬ 
νεργήσει με μικρότερο συντελεστή από τον προβλεπό- 


μενο, δεν έχει το δικαίωμα διενέργειας αποσβέσεων για 
το ποσό αυτό στις επόμενες χρήσεις. Ισχύει για ισολο¬ 
γισμούς που κλείνουν μετά τις 30 Δεκεμβρίου 1997. 

2. Στην περίπτωση διενέργειας αποσβέσεων με συντε¬ 
λεστή ανώτερο από τον προβλεπόμενο, το τμήμα των 
αποσβέσεων που αντιστοιχεί στο υπερβάλλον ποσοστό 
δεν εκπίπτει από τα ακαθάριστα έσοδα. 

Πάγια σε αδράνεια 

Αποσβέσεις σε ακίνητο που βρίσκεται σε αδρά¬ 
νεια δεν αναγνωρίζονται προς έκπτωση από τα 
ακαθάριστα έσοδα. (Κ.13237/34/ΠΟΛ.512/2.12.1974) και 
(Α.1894/515/30.4.1980) 

Αποσβέσεις παγίων στοιχείων νέων επιχειρήσεων 

Η αγορά ή ενοικίαση μηχανημάτων και λοιπών παγί¬ 
ων από υφιστάμενη επιχείρηση δεν θεωρείται για τους 
σκοπούς εφαρμογής των διατάξεων αποσβέσεων παγίων 
περιουσιακών στοιχείων «νέων» επιχειρήσεων, δηλαδή 
είτε να μην προβαίνουν σε αποσβέσεις των παγίων στοι¬ 
χείων είτε να υπολογίζουν τις αποσβέσεις με 50% επί του 
συντελεστή απόσβεσης για τις τρεις (3) πρώτες χρήσεις 
που έπονται της χρήσης μέσα στην οποία άρχισε η πα¬ 
ραγωγική λειτουργία. (1074852/16403/Γ0 012/24.9.1999) 

Αποσβέσεις επιχορηγηθέντων παγίων 

Οι αποσβέσεις που αναλογούν στην αξία των παγίων 
στοιχείων που επιχορηγείται βάσει αναπτυξιακών νόμων 
(ν. 1892/1990, ν. 2601/1998) ή από την ΕυρωπάίκήΈνωση, 
για την πραγματοποίηση επενδύσεων, δεν αναγνωρίζο¬ 
νται προς έκπτωση από τα ακαθάριστα έσοδα. 

Για το λόγο αυτό, τα ποσά επιχορηγήσεων καταχω- 
ρούνται σε πίστωση του λογαριασμού 41.10 Επιχορη¬ 
γήσεις πάγιων επενδύσεων" και στο τέλος κάθε χρή¬ 
σης ποσό αυτών ίσο με τις τακτικές και πρόσθετες 
αποσβέσεις, που διενεργήθηκαν στην αξία των παγίων 
στοιχείων που επιχορηγήθηκε, μεταφέρεται στον απο¬ 
τελεσματικό λογαριασμό 81.10 Έκτακτα και ανόργανα 
έσοδα” με την ειδικότερη διάκριση 81.10.05 "Αναλογού¬ 
σες στη χρήση επιχορηγήσεις πάγιων επενδύσεων”. 
(1040321/1 Θ238/ΠΟΛ.1093/1992 ερμην. εγκύκλιος του 
ν.1892/1990,1072294/11060/Β 0 012/1.10.20 04). 

Τα ανωτέρω δεν ισχύουν για τις αποσβέσεις των παγί¬ 
ων στοιχείων που επιχορηγούνται με το ν.3299/2004. 

Αποσβέσεις χρηματοδοτικής μίσθωσης (εείο 3ηά Ιθ35θ 
03θΙ<) 

Πώληση ακινήτου επιχείρησης σε εταιρία χρηματο¬ 
δοτικής μίσθωσης, σύναψη σύμβασης χρηματοδοτικής 
μίσθωσης (εβΙβ από Ιοβεβ όαο!<) και επαναγορά αυτού 
πριν από τη λήξη της μίσθωσης. 

Οι αποσβέσεις, που ενεργεί επιχείρηση στο κόστος 
επαναγοράς ακινήτου (κτιρίου), πριν από τη λήξη της 
σύμβασης χρηματοδοτικής μίσθωσης (εβΙθ 3ηά Ιθ35θ 
03θΙ<), δεν αναγνωρίζονται προς έκπτωση από τα ακα¬ 
θάριστα έσοδά της μέχρι του ποσού της υπεραξίας του 
κτιρίου για το οποίο έτυχε απαλλαγής κατά την αρχική 
πώληση του ακινήτου προς την εταιρεία χρηματοδοτι¬ 
κής μίσθωσης. (1092218/11229/Β0012/14.10.2005). 

Β. ΜΕ ΒΑΣΗ ΤΙΣ ΑΠΟΦΑΣΕΙΣ ΤΟΥ Σ.τ.Ε. 

1. Στην αξία του οικοπέδου επί του οποίου ευρίσκονται 
κτίσματα (διαμερίσματα, γραφεία κλπ.) δεν υπολογίζο¬ 
νται αποσβέσεις. (Σ.τ.Ε.362/1983) 

2. Σε περίπτωση μη χρησιμοποίησης του ακινήτου σε 
συγκεκριμένη διαχειριστική περίοδο, δεν αναγνωρίζο¬ 
νται αποσβέσεις. (Σ.τ.Ε.4209/1985) 

3. Κτίρια που περιήλθαν σε τράπεζα από πλειστη- 

ριασμό για ικανοποίηση απαιτήσεών της δεν υπόκει- 
νται σε αποσβέσεις, εφόσον δεν χρησιμοποιούνται. 
(Σ.τ.Ε.2798/1986). 

4. Επί εισφερθείσας χρήσης ακινήτου από τους με¬ 
τόχους στην εταιρεία, δεν δύναται η εταιρεία να διε¬ 
νεργήσει αποσβέσεις λόγω φθοράς του ακινήτου επί 
της αποτιμηθείσας αξίας της εισφερόμενης χρήσης. 
Αναγνώριση στο παρελθόν δεν δεσμεύει την φορολο¬ 
γική αρχή. (Σ.τ.Ε.762/1983). 

ΑΠΟΣΒΕΣΗ ΕΠΙΣΦΑΛΩΝ ΑΠΑΙΤΗΣΕΩΝ 
(Κ.Φ.Ε., άρθρο 31, παρ. 1, περ.θ’) 

ΜΕ ΒΑΣΗ ΤΙΣ ΔΙΟΙΚΗΤΙΚΕΣ ΛΥΣΕΙΣ 

Απόσβεση επισφαλών απαιτήσεων κατά τις διαχειρι¬ 
στικές περιόδους 2003 - 2004. 

Κήρυξη σε πτώχευση 

Βεβαιώσεις ή επιστολές δικηγόρων για την αδυναμία 
εισπράξεως της απαίτησης δεν αποτελούν απόδειξη 
της αφερεγγυότητας του οφειλέτη. Ομοίως, η έκδοση 
ακάλυπτης επιταγής και η σχετική καταδίκη για την 
έκδοση αυτή δεν δημιουργούν μόνες τους ούτε αποδει- 
κνύουν εξ αντικειμένου αφερεγγυότητα του οφειλέτη. 
Επίσης, η κήρυξη του οφειλέτη σε κατάσταση πτωχεύ- 
σεως λόγω παύσεως των πληρωμών, δεν επιφέρει από 
μόνη της απόσβεση της απαίτησης. (1111373/13303/Β0012/ 
ΠΟΛ.1133/11.12.2003 Α.Υ.Ο.Ο.) 

Πώληση κινητών πραγμάτων με παρακράτηση κυρι¬ 
ότητας 

Όταν η απαίτηση απορρέει από την πώληση κινητών 
πραγμάτων με τον όρο παρακράτησης της κυριότητας 
από τον πωλητή μέχρι την αποπληρωμή του τιμήματος, 
δεν ενεργείται απόσβεση της απαίτησης αυτής πριν από 
την περαίωση της διαδικασίας διεκδίκησης και επιστρο¬ 
φής στην πωλήτρια επιχείρηση του πωληθέντος και μη 
εξοφληθέντος από τον αγοραστή πράγματος ή πριν την 
περαίωση της διαδικασίας δικαστικής επιδίωξης για 
την αποπληρωμή του τιμήματος. (1111373/13303/Β0012/ 
ΠΟΛ.1133/11.12.2003 Α.Υ.Ο.Ο.) 

Απόσβεση επισφαλών απαιτήσεων - Γενικά 

1. Σε περίπτωση που σε μία διαχειριστική χρήση οι 
πράγματι ανεπείδεκτες είσπραξης απαιτήσεις έστω και 
αν είχαν προέλθει από τελεσίδικες δικαστικές αποφά¬ 
σεις είναι μεγαλύτερες των σχηματισθεισών προβλέ¬ 
ψεων, η επιχείρηση δεν έχει τη δυνατότητα να εκπέσει 
φορολογικά από τα ακαθάριστα έσοδά της το μέρος 
εκείνο των απαιτήσεων που δεν μπορεί να καλυφθεί με 
τις προβλέψεις. (1018050/189/ΠΟΛ.1042/1993 ερμην. εγκύ¬ 
κλιος του ν.2065/1992) (1033015/10422/Β0 012/9.5.20 0 0) και 
(1063340/10300/Β 0012/19.5.1993). 

2. Οι επιχειρήσεις δεν δικαιούνται να σχηματίζουν 
πρόβλεψη για απόσβεση επισφαλών απαιτήσεων επί 
των εγγυήσεων επιστροφής μη τιμολογημένων ειδών 
συσκευασίας που ελάμβαναν από τους πελάτες τους. 
(1105432/10496/Β0012/30.9.1993). 

ΓΕΝΙΚΑ ΕΞΟΔΑ 

(Κ.Φ.Ε., άρθρο 31, παρ. 1, περ. α') 

Α. ΜΕ ΒΑΣΗ ΤΙΣ ΔΙΟΙΚΗΤΙΚΕΣ ΛΥΣΕΙΣ 

Αποζημιώσεις 

1. Η αποζημίωση που καταβλήθηκε από ανώνυμη 
εταιρεία προς ασφαλιστική εταιρεία και συγγενείς 
φονευθέντος από ατύχημα που προκάλεσε, εκτός 
ωραρίου εργασίας, υπάλληλός της με αυτοκίνητο Ε.Ι.Χ. 
της εταιρείας, δεν εκπίπτει από τα ακαθάριστα έσο¬ 


δά της. (1103545/10898/Β0012/14.12.2001), (1013651/10125/ 
Β0012/23.3.2001). 

2. Η αποζημίωση που καταβάλλει επιχείρηση σε άλλη 
επιχείρηση μετά από δικαστικό συμβιβασμό, λόγω κα¬ 
ταστροφής ή απώλειας ορισμένων μηχανημάτων που 
είχαν παραμείνει στο ακίνητο που αγόρασε, δεν εκπί¬ 
πτει, από τα ακαθάριστα έσοδά της. (1056457/10539/ 
Β 0 012/16.7.1999). 

Δώρα 

1. Η δαπάνη που πραγματοποιεί επιχείρηση για την 
αγορά δώρων τα οποία στη συνέχεια προσφέρει δω¬ 
ρεάν, μετά από κλήρωση, σε πωλητές - εργαζομένους 
άλλης εταιρείας η οποία είναι πελάτης της, δεν εκπίπτει 
από τα ακαθάριστα έσοδά της. (1057681/457/0012/27.11 
. 2001 ). 

2. Η αξία των δώρων (ακίνητο, αυτοκίνητο κ.λ.π.) 
που χορηγεί δωρεάν επιχείρηση σε πελάτες της, 
μετά από κλήρωση, δεν εκπίπτει από τα ακαθάριστα 
έσοδά της (1130362/10957/Β0012/3.12.1995, 1034127/578/ 
Α0012/11.1.1995) 

3. Τα χρηματικά ποσά και η αξία των δώρων που χο¬ 
ρηγούν, μετά από κλήρωση, τα Καζίνο στους πελάτες 
τους δεν εκπίπτουν από τα ακαθάριστα έσοδά τους. 
(1036416/10568/Β0012/16.6.2005, ΝΣΚ 190/2005). 

Ζημιές 

1. Η ζημία που προκύπτει από συμβάσεις επί παρα- 
γώγων που διαπραγματεύονται στο Χρηματιστήριο 
Παραγώγων Αθηνών Α.Ε., δεν αναγνωρίζεται προς 
έκπτωση από τα ακαθάριστα έσοδα. (1112894/11357ΠΕ/ 
Β0012/5.1.2001). 

2. Η ζημία που προκύπτει σε βάρος επιχείρησης λόγω 
εκχώρησης απαιτήσεών της σε άλλη επιχείρηση, ένα¬ 
ντι τιμήματος μικρότερου του ύψους των απαιτήσε¬ 
ων αυτών, δεν εκπίπτει ως γενικό έξοδο διαχείρισης, 
από τα ακαθάριστα έσοδά της. (Δεν καταλαμβάνει τις 
εκχωρήσεις που προβλέπονται από τις διατάξεις του 
ν.3156/2003). (1038950/10303/Β0012/27.6.1997). 

Διάφορες περιπτώσεις δαπανών 

1. Οι εισφορές προς το ΤΕΒΕ που βαρύνουν τα μέλη 
Δ.Σ. ανώνυμης εταιρείας και καταβάλλει προαιρετικά η 
εταιρεία, δεν εκπίπτουν από τα ακαθάριστα έσοδά της. 
(1044491/10432/Β0012/30.6.1999). 

2. Οι προσωπικές ασφαλιστικές εισφορές που κατα¬ 
βάλλει για το άτομό του ο πρόεδρος - γενικός διευθυ¬ 
ντής ανώνυμης εταιρείας στα ασφαλιστικά του ταμεία 
(ΚΥΤ-ΤΣΜΕΔΕ, κλπ.), δεν εκπίπτουν, από τα ακαθάριστα 
έσοδα αυτής. (1093039/10475/Β 0012/26.11.1991). 

3. Το ποσό των ασφαλίστρων που καταβάλλει επι¬ 
χείρηση για την πληρωμή επενδυτικού προγράμμα¬ 
τος (συμβολαίου) ασφαλιστικής εταιρείας, στο οποίο 
τυγχάνει συμβαλλόμενος και δικαιούχος η ίδια η επι¬ 
χείρηση δεν εκπίπτει από τα ακαθάριστα έσοδά της. 
(1074480/10916/Β 0012/5.7.1996). 

4. Τα ποσά που διατίθενται οικειοθελώς από την 
επιχείρηση για τη δημιουργία ειδικού αφορολόγητου 
αποθεματικού κεφαλαίου, το οποίο θα χρησιμοποι¬ 
είται για τη χορήγηση επικουρικής σύνταξης στους 
απερχόμενους της υπηρεσίας μισθωτούς της, δεν εκ¬ 
πίπτουν από τα ακαθάριστα έσοδα αυτής. (Ε.8683/1067/ 
ΠΟΛ.224/27.7.1971). 

5. Οι προμήθειες και τα έξοδα στα οποία υπόκεινται 
οι επιχειρήσεις κατά την πώληση μετοχών εισηγμένων 
στο ΧΑΑ, δεν εκπίπτουν από τα ακαθάριστα έσοδά 

τους, αλλά διαμορφώνουν το αποτέλεσμα που προκύ¬ 
πτει από τις πωλήσεις αυτές, το οποίο και εμφανίζεται 
στη συνέχεια σε λογαριασμό ειδικού αποθεματικού. 
(1017094/10136/Β 0012/11.6.2002). 

6. Δαπάνες που πραγματοποιούνται στο όνομα αλ¬ 
λοδαπής ετερόρρυθμης εταιρείας που είναι μέλος 
αντίστοιχης ελληνικής ετερόρρυθμης εταιρείας, δεν 
εκπίπτουν από τα ακαθάριστα έσοδα της ελληνικής 
ετερόρρυθμης εταιρείας. (1075394/419/Α0012/2.8.2001). 

7. Η χορήγηση από επιχείρηση υποτροφίας σε σπου¬ 
δαστή εις μνήμη υπαλλήλου της, Διευθυντή, Γενικού 
Διευθυντή, κλπ., δεν εκπίπτει από τα ακαθάριστα έσοδά 
της. (1096960/10013/ΒΟ012/24.8.1998). 

8. Το μέρος του στεγαστικού δανείου, από την εί¬ 
σπραξη του οποίου παραιτείται η τράπεζα, δεν εκπίπτει 
από τα ακαθάριστα έσοδα της τράπεζας, ούτε απο- 
σβένεται ισόποσα στις χρήσεις διάρκειας του δανείου. 
(1133341/10857πε/Β0012/27.2.1996). 

9. Το ποσό που καταβάλλει επιχείρηση για την κατα¬ 
σκευή δημοτικού έργου, το οποίο δε χρησιμοποιεί η ίδια 
για την εκπλήρωση του σκοπού της, δεν εκπίπτει από τα 
ακαθάριστα έσοδά της. (1071160/10348/Β0012/31.7.1995). 

10. Τα ποσά που παρακρατούν οι επιχειρήσεις από τα 
κέρδη για το σχηματισμό ειδικού λογαριασμού αποθε- 
ματικού αυτασφάλισης με σκοπό την κάλυψη ζημιών, 
δεν εκπίπτουν από τα ακαθάριστα έσοδα. (Α.16989/32 
41/13.1.1982). 

11. Το πιστωτικό υπόλοιπο Φ.Π.Α. επιχείρησης για 
το οποίο συμπληρώθηκε ο χρόνος παραγραφής για 
επιστροφή του από το Ελληνικό Δημόσιο, δεν εκπί¬ 
πτει από τα ακαθάριστα έσοδά της. (1036359/10354/ 
Β0012/10.6.1994). 

12. Τα ποσά φόρου εισοδήματος που βαρύνουν ερ- 
γολήπτρια επιχείρηση και τα οποία αναλαμβάνει να 
καταβάλλει η εργοδότρια για λογαριασμό της, δεν 
εκπίπτουν από τα ακαθάριστα έσοδα της τελευταίας. 
(Ε.3909/864/ΠΟΛ.185/17.4.1974). 

13. Η δωρεάν ασφαλιστική κάλυψη που παρέχει 
επιχείρηση σε παιδιά μη εργαζομένων σε αυτή που 
σπουδάζουν στα ΙΕΚ ή φιλοξενούνται στους παιδικούς 
σταθμούς, δεν εκπίπτει από τα ακαθάριστα έσοδά της. 
(1136406/10815/Β012/5.1.1995). 

14. Σε περίπτωση εξαγοράς θυγατρικής εταιρείας από 
τη μητρική της σύμφωνα με τις διατάξεις του ν.2166/1993, 
η χρεωστική διαφορά (ζημία) που προκύπτει μεταξύ του 
καταβαλλόμενου τιμήματος και της λογιστικής αξίας 
της καθαρής θέσης της εξαγοραζόμενης εταιρίας, δεν 
αναγνωρίζεται προς έκπτωση από τα ακαθάριστα έσο¬ 
δα της εξαγοράζουσας εταιρίας (1021577/10206/Β0012/ 
ΠΟΛ.1038/5.3.2003 εγκύκλιός μας). 

Β. ΜΕ ΒΑΣΗ ΤΙΣ ΑΠΟΦΑΣΕΙΣ ΤΟΥ Σ.τ.Ε. 

Αποζημιώσεις 

Καταβολή αποζημίωσης, επιπλέον της νομίμου, στο 
απολυθέν προσωπικό δεν αναγνωρίζεται ως παραγω¬ 
γική δαπάνη, όταν απολύεται όλο το προσωπικό και η 
επιχείρηση διακόπτει την επιχειρηματική της δραστη¬ 
ριότητα. (Σ.τ.Ε. 3455/1995) 

Δικαιολογητικά δαπανών 

1. Πραγματικές δαπάνες για τις οποίες εκδόθηκαν 
φορολογικά στοιχεία από άλλους επιτηδευματίες δεν 
αναγνωρίζονται. (Σ.τ.Ε.1662/1979). 

2. Το ποσό που κατέβαλε επιχείρηση πρακτόρευσης 
διαφόρων ανωνύμων ασφαλιστικών εταιρειών, ως προ¬ 


μήθεια σε διάφορους υπαλλήλους, συγγενείς και φίλους, 
οι οποίοι συνέβαλαν στη σύναψη ασφαλιστικών συμβο¬ 
λαίων, δεν εκπίπτει από τα ακαθάριστα έσοδά της, όταν 
δεν καλύπτεται με τα προβλεπόμενα από τον Κ.Φ.Σ. 
αποδεικτικά στοιχεία. Δεν καθίσταται εκπεστέα η πιο 
πάνω δαπάνη εκ του λόγου ότι η έκδοση των στοιχεί¬ 
ων, ήταν τυχόν, λόγω των συντρεχουσών περιστάσεων, 
δυσχερής ή ανέφικτη. (Σ.τ.Ε. 51/1991). 

3. Δαπάνες επιχείρησης για τις οποίες δεν προσάγεται 
κανένα δικαιολογητικά δεν αναγνωρίζονται ως εκπεστέ- 
ες από τα ακαθάριστα έσοδά της, χωρίς να απαιτείται 
προς τούτο ο προσδιορισμός των μη προσαχθέντων 
νόμιμων δικαιολογητικών. (Σ.τ.Ε. 3486/1992) 

Διάφορες περιπτώσεις δαπανών 

1. Η φορολογική αρχή δεν αναγνωρίζει δαπάνη, εφόσον 
από συγκεκριμένα στοιχεία μπορεί να συναχθεί κατά 
κοινή πείρα, ότι η δαπάνη είναι εικονική. (Σ.τ.Ε.1823/1994), 
(Σ.τ.Ε.141/1993). 

2. Δαπάνη για εκχώρηση επωνυμίας, η οποία αποδεικνύ- 
εται ως εικονική, δεν αναγνωρίζεται. (Σ.τ.Ε.3727/1990) 

3. Δεν εκπίπτει ποσό εξαγοράς ποινής για αγορανο- 
μική παράβαση. (Σ.τ.Ε.2942/1988) 

4. Αμοιβή σε αλλοδαπούς ορκωτούς ελεγκτές δεν 
εκπίπτει γιατί δεν αφορά μόνο το υποκατάστημά της 
στην Ελλάδα, αλλά και τη μητρική επιχείρηση, η οποία 
ωφελείται από τον έλεγχο αυτό. (Σ.τ.Ε.2866/1981) 

5. Παράνομη ιδιοποίηση ποσού από υπάλληλο, δεν 
μπορεί να εκπέσει από τα ακαθάριστα έσοδα. Πρέπει 
να απαιτηθεί απ’ αυτόν και εν τέλει να αντιμετωπιστεί 
ως επισφαλής απαίτηση. (Σ.τ.Ε.3035/1994) 

6. Δαπάνη επιχείρησης δεν αναγνωρίζεται από τη 
φορολογική αρχή ως εκπεστέα, εφόσον η τελευταία 
διαθέτει συγκεκριμένα στοιχεία, από τα οποία είναι δυ¬ 
νατό να συναχθεί κατά κοινή πείρα ότι η δαπάνη αυτή 
είναι εικονική, δηλαδή είτε ότι δεν καταβλήθηκε από την 
επιχείρηση είτε ότι καταβλήθηκε μεν, όχι όμως για τον 
παραγωγικό σκοπό της επιχείρησης, αλλά για άλλο μη 
παραγωγικό σκοπό. (Σ.τ.Ε.3727/1990 και 1823/1994). 

7. Χρέος υπαλλήλων που δεν αναζητάται από την 
επιχείρηση. Όταν από μια επιχείρηση χαρίζονται στο 
προσωπικό της ποσά, που προέρχονται από υπόλοιπα 
δανείων ή προκαταβολές, τα ποσά αυτά δεν θεωρού¬ 
νται ως παραγωγική δαπάνη της επιχείρησης, γιατί δεν 
πρόκειται για δαπάνη που έχει σχέση με το αντικείμε¬ 
νο της επιχείρησης, αλλά δαπάνη από χαριστική αιτία. 
(Σ.τ.Ε.2914/1978) 

ΔΑΠΑΝΕΣ ΧΩΡΙΣ ΔΙΚΑΙΟΛΟΓΗΤΙΚΑ 

(Κ.Φ.Ε., άρθρο 31, παρ. 2) 

Α. ΜΕ ΒΑΣΗ ΤΙΣ ΔΙΟΙΚΗΤΙΚΕΣ ΛΥΣΕΙΣ 

Δαπάνες χωρίς δικαιολογητικά - Γενικά 

1. Οι επιχειρήσεις τηλεπικοινωνιών, δεν έχουν το δι¬ 
καίωμα έκπτωσης δαπανών χωρίς δικαιολογητικά, που 
αφορούν τη χορήγηση στην Ελλάδα τηλεπικοινωνια¬ 
κών υπηρεσιών σε αλλοδαπές επιχειρήσεις που δρα¬ 
στηριοποιούνται στη χώρα μας, καθόσον οι υπηρεσίες 
αυτές δεν παρέχονται στην αλλοδαπή. (1046981/10690/ 
Β0012/6.6.2000). 

2. Επιχείρηση η οποία διαμεσολαβεί για την προώθηση 
της εξαγωγικής δραστηριότητας άλλων επιχειρήσεων, 
οι οποίες όμως τελικά διενεργούν επ’ ονόματί τους 
τις εξαγωγές ελληνικών προϊόντων, δεν δικαιούται, επί 
των προμηθειών που λαμβάνει από την παροχή των 
ως άνω υπηρεσιών της, ποσοστού έκπτωσης ειδικών 

δαπανών χωρίς δικαιολογητικά, καθόσον αποκλειστικά 
δικαιούχος της έκπτωσης των δαπανών αυτών, είναι 
οι καθ’ έκαστον φορείς - επιχειρήσεις που προβαίνουν 
στην εξαγωγή ελληνικών προϊόντων. (1002053/10026/ 
Β0012/12.3.1991). 

3. Οι επιχειρήσεις που πωλούν προϊόντα (καλλυντικά, 
αρώματα, τσιγάρα, ποτά κλπ.) στην εταιρεία «ΚΑΤΑ¬ 
ΣΤΗΜΑΤΑ ΑΦΟΡΟΛΟΓΗΤΩΝ ΕΙΔΩΝ» Α.Ε., ανεξάρτητα 
αν τα προϊόντα αυτά είναι ιδίας παραγωγής ή τρίτων, 
δεν δικαιούνται να εκπίπτουν από τα ακαθάριστα έσο¬ 
δά τους ποσοστό για την κάλυψη εξόδων χωρίς δικαι- 
ολογητικά, καθόσον η προμήθεια των καταστημάτων 
αφορολογήτων ειδών από Έλληνες κατασκευαστές 
ή αντιπροσώπους ξένων οίκων δεν αποτελεί εξαγω¬ 
γή (Σ.τ.Ε. 2442/1986). (Ε.29717/17/ΠΟΛ. 86/26.2.1988) και 
(1012114/10496/Β 0 012/4.2.1991). 

4. Οι βιοτεχνικές επιχειρήσεις που ανελάμβαναν την 
κατασκευή βιοτεχνικών προϊόντων για λογαριασμό αλ¬ 
λοδαπών οίκων (ΦΑΣΟΝ), δεν εδικαιούντο έκπτωσης 
δαπανών χωρίς δικαιολογητικά επί της αξίας των εξα¬ 
γομένων προϊόντων, καθόσον οι επιχειρήσεις αυτές εδι¬ 
καιούντο (μέχρι 31.12.2001) έκπτωση χωρίς δικαιολογητικά 
με ποσοστό 3% επί της αμοιβής. (Π.2914/136/22.5.1987) 

5. Οι μη καταχωρηθείσες στα βιβλία δαπάνες χωρίς 
δικαιολογητικά δεν αναγνωρίζονται προς έκπτωση. 

Δαπάνες που αφορούν πωλήσεις εφοδίων και λιπα- 
ντικών σε πλοία. 

1. Δαπάνες χωρίς δικαιολογητικά που αφορούν πωλή- 
σεις λιπαντικών σε πλοία, δεν εκπίπτουν από τα ακαθά¬ 
ριστα έσοδα επιχείρησης στην περίπτωση που τα πιο 
πάνω εφόδια είναι αλλοδαπής προέλευσης ή με αυτά 
εφοδιάζονται πλοία που εκτελούν πλόες εσωτερικού. 
(1042754/10335/Β 0012/14.5.1997). 

2. Οι επιχειρήσεις που πραγματοποιούν έσοδα από 
πρακτορεύσεις πλοίων που εκτελούν πλόες εξωτερικού 
ή μικτούς, δεν δικαιούνται έκπτωσης δαπανών χωρίς 
δικαιολογητικά, καθόσον οι εργασίες αυτές παρέχονται 
στη Ελλάδα και όχι στην αλλοδαπή. (1009637/10746πε/ 
Β0012/21.1.1993). 

3. Επιχειρήσεις που πραγματοποιούν έσοδα από πω- 
λήσεις ΤΒΑΝ3ΙΤΟ εφοδίων και τροφίμων αλλοδαπής 
προέλευσης σε πλοία και αεροσκάφη που εκτελούν 
πλόες ή πτήσεις εξωτερικού ή μικτούς δεν δικαιούνται 
να εκπίπτουν, δαπάνες χωρίς δικαιολογητικά. (Σ. 3154/ 
366/1986/21.7.1987). 

Δαπάνες ξενοδοχειακών επιχειρήσεων 

Ημεδαπή ξενοδοχειακή επιχείρηση δεν δύναται να 
προβεί, σε υπολογισμό ποσοστού δαπανών χωρίς δικαι- 
ολογητικά επί των εσόδων που αποκτά από αλλοδαπούς 
πελάτες της λόγω της συμμετοχής τους σε εκδρομές, 
καθόσον τα έσοδα από την πραγματοποίηση εκδρομών 
δεν περιλαμβάνονται στα διακεκριμένα ακαθάριστα έσο¬ 
δα των ξενοδοχειακών επιχειρήσεων που λαμβάνονται 
ως βάση για τον υπολογισμό του ποσοστού δαπανών 
χωρίς δικαιολογητικά που εκπίπτουν από τα ακαθάρι¬ 
στα έσοδά τους. (1117747/10724/Β 0012/17.1.1996). 

Δαπάνες εξαγωγικών επιχειρήσεων 

1. Οι αντιπρόσωποι οίκων του εξωτερικού, για τις υπη¬ 
ρεσίες που παρέχουν στη χώρα μας, δεν δικαιούνται να 


εκπίπτουν από τα ακαθάριστα έσοδά τους δαπάνες χω¬ 
ρίς δικαιολογητικά έστω και αν εισάγεται συνάλλαγμα, 
καθόσον οι υπηρεσίες αυτές δεν παρέχονται στην αλ¬ 
λοδαπή. (1136962/10654/Β 0012/16.11.1993), (1075576/10562/ 
Β 0012/26.11.1992). 

2. Οι χρηματιστηριακές και κτηματομεσιτικές επιχει¬ 
ρήσεις δεν εκπίπτουν, από τα ακαθάριστα έσοδά τους, 
δαπάνες χωρίς δικαιολογητικά, για τις αμοιβές που ει¬ 
σπράττουν σε συνάλλαγμα, καθόσον οι υπηρεσίες των 
επιχειρήσεων αυτών δεν προσφέρονται στην αλλοδαπή. 
(1110555πε/10733/Β0012/15.7.1993). 

Β. ΜΕ ΒΑΣΗ ΤΙΣ ΑΠΟΦΑΣΕΙΣ ΤΟΥ Σ.τ.Ε. 

1. Πωλήσεις στα καταστήματα αφορολογήτων ειδών 
δεν θεωρούνται ως εξαγωγές για τον υπολογισμό εκ¬ 
πτώσεων επί εξαγωγών. (Σ.τ.Ε.2442/1986) 

2. Για να αναγνωρισθούν οι δαπάνες επί εξαγωγών 
χωρίς δικαιολογητικά πρέπει να έχουν καταχωρηθεί 
στα βιβλία.(Σ.τ.Ε.574/1986) 

3. Δαπάνες εξαγωγών δεν αναγνωρίζονται σε επι¬ 
χειρήσεις φασόν. Οι βιοτεχνικές επιχειρήσεις που ανε¬ 
λάμβαναν την κατασκευή βιοτεχνικών προϊόντων για 
λογαριασμό αλλοδαπών οίκων (ΦΑΣΟΝ), δεν εδικαιού¬ 
ντο έκπτωσης δαπανών χωρίς δικαιολογητικά επί της 
αξίας των εξαγομένων προϊόντων, καθόσον οι επιχει¬ 
ρήσεις αυτές εδικαιούντο (μέχρι 31/12/2001) έκπτωση 
χωρίς δικαιολογητικά με ποσοστό 3% επί της αμοιβής. 
(Σ.τ.Ε.3389/1984) 

4. Δεν επιτρέπεται η έκπτωση δαπανών χωρίς δικαι- 
ολογητικά στις περιπτώσεις κατά τις οποίες προϊόντα 
που προέρχονται από το εξωτερικό εναποτίθενται σε 
τελωνειακό χώρο υπό καθεστώς ελεύθερης ζώνης, όπου 
κατόπιν επεξεργασίας αυτών, παράγονται νέα προϊόντα, 
που διατίθενται στο εξωτερικό, χωρίς προηγουμένως 
να εισαχθούν στο λοιπό έδαφος της Ελληνικής Επι¬ 
κράτειας και να καταβληθούν οι σχετικοί δασμοί κ.λ.π., 
δεδομένου ότι στις περιπτώσεις αυτές δεν πρόκειται 
περί εξαγωγών, κατά την έννοια της εν λόγω διατάξεως. 
(Σ.τ.Ε. 4116-7/1997) 

5. Γ ια τα έσοδα από εξαγόμενα εμπορεύματα τα οποία 
έχει αγοράσει ημεδαπή επιχείρηση από την αλλοδα¬ 
πή δεν αναγνωρίζεται έκπτωση χωρίς δικαιολογητικά. 
(Σ.τ.Ε. 1670/1992) 

ΔΑΠΑΝΕΣ ΑΓΟΡΑΣ ΑΓΑΘΩΝ, ΛΗΨΗΣ ΥΠΗΡΕΣΙΩΝ, 
ΚΛΠ. ΑΠΟ ΕΞΩΧΩΡΙΑ ΕΤΑΙΡΕΙΑ 
(Κ.Φ.Ε., άρθρο 31, παρ. 14) 

ΜΕ ΒΑΣΗ ΤΙΣ ΔΙΟΙΚΗΤΙΚΕΣ ΛΥΣΕΙΣ 

Τα ποσά που καταβάλλουν οι επιχειρήσεις σε εξωχώ- 
ριες εταιρείες για την αγορά αγαθών ή λήψη υπηρεσιών 
από τις εταιρείες αυτές, καθώς και τα δικαιώματα ή 
αποζημιώσεις που καταβάλλουν αυτές σε εξωχώρια 
εταιρεία για τη χρησιμοποίηση στην Ελλάδα τεχνικής 
βοήθειας, ευρεσιτεχνιών, σημάτων, σχεδίων, μυστικών 
βιομηχανικών μεθόδων και τύπων, πνευματικής ιδιοκτη¬ 
σίας και άλλων συναφών δικαιωμάτων, δεν αναγνωρίζο¬ 
νται προς έκπτωση από τα ακαθάριστα έσοδά τους. 

Τα ανωτέρω ισχύουν για διαχειριστικές περιόδους που 
αρχίζουν από 1.1.2003 και μετά. Ως “εξωχώρια εταιρεία” 
νοείται η εταιρεία εκείνη που έχει την έδρα της σε 

αλλοδαπή χώρα και με βάση την νομοθεσία της οποίας 
δραστηριοποιείται αποκλειστικά σε άλλες χώρες και 
απολαμβάνει ιδιαίτερα ευνοϊκής φορολογικής μεταχεί¬ 
ρισης. (ν.3091/2002, άρθρο 5, παρ.7, 9) 

Με το ΟΑΡΡΕ/ΟΡΑ/ΕΗΡ (2ΘΟΟ)/ΒΕνΐ/ΟΟΝΡ έγγραφο 
του ΟΟΣΑ κοινοποιήθηκε λίστα των Κρατών που έχουν 
χαρακτηρισθεί ως φορολογικοί παράδεισοι. Οι επιχειρή¬ 
σεις θα πρέπει να ερευνούν αν η αλλοδαπή επιχείρηση 
από την οποία πρόκειται να προμηθευτούν αγαθά ή να 
λάβουν υπηρεσίες έχει έδρα σε κάποιο από τα ανα- 
φερόμενα πιο κάτω Κράτη ή εδάφη, ούτως ώστε να 
εξετάζεται στη συνέχεια αν πρόκειται περί εξωχώριας 
εταιρείας. ΡΙ λίστα αυτή περιέχει τα παρακάτω Κράτη: 
-Ανδόρα 

-Ανγκουίλα - εξαρτώμενο έδαφος του Ην. Βασιλείου 

-Αντίγκουα και Μπαρμπούντα 

-Αρούμπα - που ανήκει στην Ολλανδία 

-Κοινοπολιτεία των Μπαχάμες 

-Μπαχρέιν 

-Μπελίζ 

-Βρετανικοί Παρθένοι νήσοι - εδάφη του Ην. Βασι¬ 
λείου 

-Νήσοι του Κουκ - εξαρτώμενο έδαφος της Ζηλαν¬ 
δίας 

-Δομινικανή Κοινοπολιτεία 

-Γιβραλτάρ - εξαρτώμενο έδαφος του Ην. Βασιλείου 
-Γ ρενάδα 

-Γκέρνσει/Σαρκ/Αλδερνέι-εξαρτώμενα εδάφη από το 
στέμμα της Αγγλίας 

-Νήσος του Μαν- εξαρτώμενο έδαφος από το στέμμα 
της Αγγλίας 

-Τσέρσει - εξαρτώμενο έδαφος από το στέμμα της 
Αγγλίας 
-Λιβερία 

-Πριγκιπάτο του Λιχτενστάιν 

-Δημοκρατία των Μαλβίδων 

-Δημοκρατία των νήσων Μάρσαλ 

-Πριγκιπάτο του Μονακό 

-Μοντσεράτ- έδαφος του Ην. Βασιλείου 

-Δημοκρατία του Ναούρου 

-Ολλανδικές Αντίλλες- έδαφος της Ολλανδίας 

-Νίουι -συνδεδεμένο με τη Ν. Ζηλανδία 

-Παναμάς 

-Σαμόα 

-Δημοκρατία των Σεϊχέλες 
-Αγ. Λουκία 

-Ομοσπονδία του Αγ. Χριστόφορου και Νέβις 
-Αγ. Βικέντιος και Γκρεναντίνες 
-Τ όνγκα 

-Τούρκς και Κάικος - εδάφη του Ην. Βασιλείου 
-Παρθένα νησιά των Η.Π.Α. 

-Δημοκρατία του Βανουάτου 
(1021764/10217/Β Θ012/ΠΟΛ.1041/5-3-2003) 

(Σχετική και η αρ. 11108437/2565/ΔΟΣ/16.11.2005 Α.Υ.Ο.Ο.) 
ΔΙΑΦΗΜΙΣΗ 

(Κ.Φ.Ε., άρθρο 31, παρ. 1, περ. ιδ’) 

Α. ΜΕ ΒΑΣΗ ΤΙΣ ΔΙΟΙΚΗΤΙΚΕΣ ΛΥΣΕΙΣ 
Δαπάνες διαφήμισης γενικά 

1. Η αναγραφή σε αναπτήρες και στυλό της επωνυμίας 
επιχείρησης αποτελεί διαφήμιση και η σχετική δαπάνη 
αγοράς των πιο πάνω αντικειμένων, δεν εκπίπτει, από 


τα ακαθάριστα έσοδά της, όταν δεν έχει καταβληθεί 
το προβλεπόμενο τέλος διαφήμισης. (1073638/10687/ 
Β0012/18.8.1999). 

2. Η δαπάνη διαφημίσεως η οποία γίνεται με ένθε¬ 
τα έντυπα σε εφημερίδες και περιοδικά, δεν εκπίπτει, 
από τα ακαθάριστα έσοδά της, όταν δεν έχει κατα¬ 
βληθεί το σχετικό τέλος διαφήμισης. (1029358/10420/ 
ΠΟΛ.1125/4.4.2000) 

3. Οι διαφημιστικές δαπάνες που καταβάλλουν οι επι¬ 
χειρήσεις στα πλαίσια προβολής τους για γευστικές 
δοκιμές προϊόντων σε κέντρα διασκέδασης, τοποθέ¬ 
τηση ειδικών εΐαηάε σε σούπερ μάρκετ και ίιαρρθπίηθδ 
υπάγονται σε τέλος διαφήμισης υπέρ δήμων και κοι¬ 
νοτήτων και δεν εκπίπτουν, από τα ακαθάριστα έσοδά 
τους, όταν δεν έχει καταβληθεί το πιο πάνω τέλος. 
(1088360/10819/Β0012//12.11.2002) (Α.Π.43509/24.10.2002/ 
ΥΠΟΥΡΓΕΙΟ Ε.Δ.Δ.Α. Δ/νση Οικονομικών ΟΤΑ) 

4. Οι δαπάνες διαφήμισης επιχείρησης για τη διεύ¬ 
ρυνση των πωλήσεων των προϊόντων της στις χώρες 
όπου είναι εγκατεστημένες ή θα ιδρυθούν θυγατρικές 
της εταιρείες δεν εκπίπτουν, από τα ακαθάριστα έσοδά 
της, όταν δεν πραγματοποιούνται εξαγωγές προς τα 
ανωτέρω κράτη. (1105688/10570/Β0012/23.12.1996). 

5. Η αναγραφή στα υλικά συσκευασίας στοιχείων ξέ¬ 
νων προς την επωνυμία και κυρίως προς το αντικείμε¬ 
νο της επιχείρησης ή του καταστήματος ή εμφαντικής 
προβολής μεμονωμένου και ειδικά προσδιορισμένου 
προϊόντος, συνιστά διαφήμιση και η σχετική δαπάνη 
δεν εκπίπτει, από τα ακαθάριστα έσοδά της, όταν δεν 
έχει καταβληθεί το προβλεπόμενο τέλος διαφήμισης. 
(Σχετ.Ν.Σ.Κ.25/2000 και Εγκ.ΠΟΛ.1125/4.4.2000). 

Χρηματικά έπαθλα σε τηλεοπτικά - ραδιοφωνικά παι¬ 
χνίδια 

Τα χρηματικά έπαθλα που καταβάλλουν επιχειρήσεις 
- δωροθέτες στους συμμετέχοντες σε τηλεοπτικά ή 
ραδιοφωνικά παιχνίδια, δεν εκπίπτουν από τα ακαθά¬ 
ριστα έσοδά τους, όταν δεν έχει καταβληθεί από το 
διαφημιστή ή διαφημιζόμενο εγκαίρως και προσηκόντως 
ο ειδικός φόρος και το αγγελιόσημο επί των διαφημί¬ 
σεων καθώς και το δημοτικό τέλος διαφήμισης εφόσον 
οφείλονται. (1038282/10221/Β0012/11.4.2001). 

Β. ΜΕ ΒΑΣΗ ΤΙΣ ΑΠΟΦΑΣΕΙΣ ΤΟΥ Σ.τ.Ε. 

1. Η δαπάνη εκτύπωσης φυλλαδίου στο εξωτερικό, 
το οποίο όμως διανεμήθηκε στην Αθήνα, δεν αναγνω¬ 
ρίζεται εφόσον δεν έχει καταβληθεί το σχετικό τέλος 
διαφήμισης. (Σ.τ.Ε.2069/1982) 

2. Τα διαφημιστικά έντυπα που διανέμονται δωρεάν 
με εφημερίδες και περιοδικά, συρραμμένα ή μη μεταξύ 
των σελίδων τους δεν αναγνωρίζονται προς έκπτωση 
από τα ακαθάριστα έσοδα χωρίς την καταβολή του 
σχετικού τέλους διαφήμισης. (Σ.τ.Ε. 2439-40/1996) 

3. Επώνυμα διαφημιστικά δώρα είναι τα δώρα επί των 
οποίων τίθεται όχι μόνον ολόκληρη η επωνυμία ή το σήμα 
της επιχειρήσεως, αλλά και οποιαδήποτε ένδειξη που υπο¬ 
δηλώνει την ταυτότητα της επιχειρήσεως, ανεξάρτητα αν 
με τον τρόπο αυτό επιτυγχάνεται ή όχι η διαφήμιση, στην 
οποία απέβλεψε κατ’ αρχήν η επιχείρηση και η σχετική 
δαπάνη διαφήμισης δεν εκπίπτει αν δεν έχει καταβληθεί 
το σχετικό τέλος διαφήμισης. (Σ.τ.Ε. 888/1991). 

ΔΩΡΕΕΣ 

(Κ.Φ.Ε., άρθρο 31, παρ.1, περ.α', υποπερ.γγ') 

ΜΕ ΒΑΣΗ ΤΙΣ ΔΙΟΙΚΗΤΙΚΕΣ ΛΥΣΕΙΣ 

Δωρεές χρηματικών ποσών κ.λπ. δωρεών σε κοινω¬ 
φελή ιδρύματα, σωματεία, κ,λπ. 

1. Οι χρηματικές δωρεές επιχείρησης προς σωματείο 
το οποίο δεν μπορεί να χαρακτηριστεί κοινωφελές 
λόγω του ότι από τη δραστηριότητά του ωφελούνται 
μόνο τα μέλη του και όχι το κοινωνικό σύνολο, δεν 
εκπίπτουν από τα ακαθάριστα έσοδά της. Ο χαρακτηρι¬ 
σμός του κοινωφελούς σκοπού σωματείου, γίνεται από 
τη Φορολογούσα Αρχή βάσει του καταστατικού του 
και των προσκομιζομένων στοιχείων και σε περίπτωση 
αμφισβήτησης από τα φορολογικά δικαστήρια. (Εγκύκλι¬ 
ος 13/1975) (1061340/368/Α0 013/27.11.20 01) (1076749/1281/ 
Α0012/3.9.2001) (1052046/10407/Α0012/28.5.2001). 

2. Οι χρηματικές δωρεές προς αλλοδαπά κοινω¬ 
φελή ιδρύματα, δεν εκπίπτουν από τα ακαθάριστα 
έσοδα επιχείρησης. (1031221/10278/Β0012/7.10.1998) και 
(1111245/10601/Β0012/8.11.1996). 

3. Οι δωρεές λογισμικών προγραμμάτων από επιχειρή¬ 
σεις σε νοσηλευτικά ιδρύματα, δεν εκπίπτουν από τα ακα¬ 
θάριστα έσοδά τους. (1016905/10146/Β0012/20.2.1998) 

Δωρεές χρηματικών ποσών κλπ. δωρεών σε Δημόσιο, 
ΟΤΑ, ΑΕΙ, κλπ. 

1. Τα χρηματικά ποσά που καταβάλλει τεχνική επιχείρηση 
της οποίας τα καθαρά κέρδη προσδιορίζονται σύμφωνα 
με τις διατάξεις του άρθρου 34 του Κ.Φ.Ε. για την ανέγερ¬ 
ση κτιρίου σε οικόπεδο Δήμου για τη στέγαση των αρχαι¬ 
ολογικών ευρημάτων του δήμου, δεν εκπίπτουν από τα 
ακαθάριστα έσοδά της. (1106897/10577/Β0012/16.10.1996). 

2. Η αξία οικοπέδου του οποίου η κυριότητα μεταβιβά¬ 
ζεται από επιχείρηση σε δήμο με αντάλλαγμα τη μετα¬ 
φορά του συντελεστή δόμησης για τα παραχωρούμενα 
τμήματα του οικοπέδου και την ανάληψη υποχρεώσεων 
εκ μέρους του δήμου, δεν εκπίπτουν από τα ακαθάριστα 
έσοδά της. Η λύση αυτή αναφερόταν μέχρι 31.12.2002, 
καθόσον με τις διατάξεις της παρ.3 του άρθρου 5 του 
ν.3091/2002 καταργήθηκε η έκπτωση, από τα ακαθάρι¬ 
στα έσοδα των επιχειρήσεων της αξίας των ακινήτων 
που μεταβιβάζουν λόγω δωρεάς στο Δημόσιο, τους δή¬ 
μους κλπ. (1085398/10485/Β0 012/3.9.1996). 

3. Η δαπάνη που αφορά δωρεάν κατασκευή αίθουσας 
υπέρ του Δημοσίου, δεν εκπίπτει από τα ακαθάριστα 
έσοδα επιχείρησης. (1146983/10699/Β0012/10.12.1993). 

4. Οι δωρεές ηλεκτρονικών υπολογιστών στα Πα¬ 
νεπιστημιακά Νοσοκομεία, δεν εκπίπτουν από τα 
ακαθάριστα έσοδα των επιχειρήσεων. (113140/10633/ 
Β0012/19.11.1993). 

5. Η αξία των δομικών υλικών (αμμοχάλικα, τσιμέ¬ 
ντα, σιδηρά κ.λπ.) που προσφέρονται από επιχείρηση 
καθώς και η κατασκευή δημόσιου σχολείου δεν εκ¬ 
πίπτει από τα ακαθάριστα έσοδά της. (1054712/10341/ 
Β0 012/27.11.1990). 

6. Τα χρηματικά ποσά δωρεών που καταβάλλουν οι 
τεχνικές επιχειρήσεις (Α.Ε., ΕΠΕ κ.λπ.) δεν εκπίπτουν 
από τα ακαθάριστα έσοδα όταν τα κέρδη τους προσ¬ 
διορίζονται τεκμαρτά βάσει του άρθρου 34 του Κ.Φ.Ε.. 
(1054712/10341/Β 0012/27.11.1990). 

7. Οι δωρεές ηλεκτρονικών υπολογιστών και απορ¬ 
ριμματοφόρων από επιχειρήσεις προς το Δημόσιο και 
τους Ο.Τ.Α., δεν εκπίπτουν από τα ακαθάριστα έσοδά 
τους. (1019624/10165/Β0012/10.4.2002) 


Δωρεές σε χρήμα ή σε είδος γενικά 

1. Οι δωρεές υγειονομικού υλικού σε κρατικά και δη¬ 
μοτικά νοσοκομεία που αποτελούν Ν.Π.Ι.Δ., δεν εκπί¬ 
πτουν από τα ακαθάριστα έσοδα των επιχειρήσεων. 
(10 02610/67/Α0 012/28.1.2000). 

2. Οι δωρεές επιχειρήσεων σε μη κερδοσκοπικές εται¬ 
ρείες του Αστικού Κώδικα, δεν εκπίπτουν από τα ακα¬ 
θάριστα έσοδά τους. (Ε.9715/2232/11.7.1977). 

3. Οι δωρεές χρηματικών ποσών προς ξένα κράτη δεν 
εκπίπτουν από τα ακαθάριστα έσοδα των επιχειρήσεων. 
(Ε.11146/2681/29.8.1975). 

Χορηγίες 

Τα χρηματικά ποσά που καταβάλλουν, λόγω χορη¬ 
γίας, επιχειρήσεις στην Ελλάδα προς Πρεσβεία άλλου 
κράτους για τη διοργάνωση πολιτιστικού φεστιβάλ, δεν 
εκπίπτουν, από τα ακαθάριστα έσοδα των χορηγών 
- επιχειρήσεων. (1110006/10748/Β0012/13.10.1994). 

ΜΙΣΘΟΙ 

(Κ.Φ.Ε., άρθρο 31, παρ. 1, περ.α’, υποπερ. αα’) 

ΜΕ ΒΑΣΗ ΤΙΣ ΔΙΟΙΚΗΤΙΚΕΣ ΛΥΣΕΙΣ 

Αποδοχές προσωπικού που επιδοτούνται από τον 
Ο.Α.Ε.Δ. κλπ., δεν εκπίπτουν από τα ακαθάριστα έσοδα, 
κατά το ποσό της επιδότησης. (1052628/950/Α0012/ΠΟΛ 
1147/22.5.2001,1002264/57/Α0 012/22.5.1995) 

ΜΕ ΒΑΣΗ ΤΙΣ ΑΠΟΦΑΣΕΙΣ ΤΟΥ Σ.τ.Ε. 

1. Τα ποσά που καταβάλλει επιχείρηση σε υπαλλήλους 
της για τα παιδιά αυτών που σπουδάζουν στην αλλοδα¬ 
πή, δεν εκπίπτουν από τα ακαθάριστα έσοδά της, όταν 
δεν έχουν καταβληθεί οι αναλογούσες ασφαλιστικές 
εισφορές (Σ.τ.Ε.2442/1988). 

2. Δεν εκπίπτουν από τα ακαθάριστα έσοδα επιχεί¬ 
ρησης, οι έκτακτες αμοιβές που κατέβαλε στο εργατο- 
ϋπαλληλικό προσωπικό της, όταν δεν έχουν καταβλη¬ 
θεί οι αναλογούσες ασφαλιστικές εισφορές στο Ι.Κ.Α. 
(Σ.τ.Ε.540/1988). 

3. Δεν αναγνωρίζεται προς έκπτωση από τα ακαθάρι¬ 
στα έσοδα η μισθοδοσία του προσωπικού, αν δεν κατα¬ 
βληθούν ή βεβαιωθούν ή καταλογιστούν οι ασφαλιστικές 
εισφορές. (Σ.τ.Ε.3243/1988) και (Σ.τ.Ε. 3571/1980). 

4. Ποσά που διατέθηκαν από επιχείρηση για τη δη¬ 
μιουργία ειδικού αφορολόγητου αποθεματικού κεφα¬ 
λαίου, για χορήγηση επικουρικής σύνταξης σε όσους 
υπαλλήλους συνταξιοδοτούνται και εξέρχονται από την 
υπηρεσία, δεν εκπίπτουν από τα ακαθάριστα έσοδά 
της, γιατί δεν θεωρούνται βέβαια και εκκαθαρισμένα. 
(Σ.τ.Ε.135/1993). 

5. Δεν εκπίπτουν από τα ακαθάριστα έσοδα επιχεί¬ 
ρησης δαπάνες για συμπλήρωμα τροφής και πρόσθετη 
ιατροφαρμακευτική περίθαλψη προσωπικού της, για τις 
οποίες δεν έχουν καταβληθεί οι ασφαλιστικές εισφορές. 
(Σ.τ.Ε.4118/1997). 

6. Προκειμένου να εκπεσθούν από τα ακαθάριστα έσοδα 
επιχείρησης κονδύλια τα οποία αποτελούν πράγματι δα¬ 
πάνες μισθοδοσίας για εργασία παρασχεθείσα με σχέση 
εξηρτημένης εργασίας πρέπει η επιχείρηση να αποδείξει, 
είτε ότι καταβλήθηκαν γί αυτά οι οικείες ασφαλιστικές 
εισφορές, είτε ότι για τα πρόσωπα που απασχόλησε δεν 
οφείλονται κατά νόμο ασφαλιστικές εισφορές. Ειδικότε¬ 
ρα δε στην περίπτωση που προβλέπεται από τη διάταξη 
του άρθρου 2 παρ. 1 του ν. 1846/1951, ο φορολογούμενος, 
για να αφαιρέσει από τα ακαθάριστα έσοδά του τις 
σχετικές δαπάνες μισθοδοσίας, πρέπει να επικαλεσθεί 
και αποδείξει, αφενός την ιδιότητα των προσώπων που 
απασχόλησε ως αλλοδαπών, αφετέρου δε τον κατά τη 

διάταξη αυτή πρόσκαιρο χαρακτήρα της απασχολήσεώς 
τους στην Ελλάδα. (Σ.τ.Ε. 1830/1994). 

7. Ο οικονομικός έφορος υποχρεούται να μην εκπέσει 
από τα ακαθάριστα έσοδα της οικείας επιχειρήσεως 
τους μισθούς και τα ημερομίσθια που κατέβαλε αυτή 
στο προσωπικό της, εάν δεν καταβλήθηκαν οι σχετικές 
ασφαλιστικές εισφορές, στον φορολογούμενο δε, από- 
κειται να ισχυρισθεί και να αποδείξει ότι δεν υπήρχε 
υποχρέωση καταβολής εισφορών, είτε λόγω απαλλαγής, 
είτε εξ άλλης νομίμου αιτίας. (Σ.τ.Ε. 1484/1994). 

8. Η πάγια μηνιαία αποζημίωση καταβαλλόμενη όχι εκτά¬ 
κτως, αλλά τακτικώς κατά μήνα, συνιστά συγκεκαλλυμένη 
επαύξηση μισθού και επομένως δεν εκπίπτει από τα ακαθά¬ 
ριστα έσοδα, όταν δεν έχουν καταβληθεί οι αναλογούσες 
ασφαλιστικές εισφορές. (Σ.τ.Ε. 3455/1995). 

ΜΙΣΘΟΙ, ΑΠΟΛΑΒΕΣ ΜΕΛΩΝ Δ.Σ. ΑΝΩΝΥΜΗΣ ΕΤΑΙ¬ 
ΡΕΙΑΣ ΚΑΙ ΕΤΑΙΡΩΝ Ε.Π.Ε. 

(Κ.Φ.Ε., άρθρο 31, παρ. 1, περ.α’) 

Α. ΜΕ ΒΑΣΗ ΤΙΣ ΔΙΟΙΚΗΤΙΚΕΣ ΛΥΣΕΙΣ 

Αμοιβές εταίρων Ε.Π.Ε. 

1. Οι αμοιβές που καταβάλλει ΕΠΕ σε εταίρους της 
- ελεύθερους επαγγελματίες (π.χ. μηχανικοί, λογιστές) 
για υπηρεσίες που της παρέχουν ανάλογες με τα ελεύ¬ 
θερα επαγγέλματα τα οποία ασκούν, δεν εκπίπτουν από 
τα ακαθάριστα έσοδά της, καθόσον οι εταίροι αυτοί 
είναι ασφαλισμένοι σε ασφαλιστικό οργανισμό ή ταμείο, 
όχι για τις υπηρεσίες που προσφέρουν στην εταιρεία, 
αλλά λόγω του επαγγέλματος που ασκούν (μηχανικοί, 
λογιστές). Συνεπεία δε της ασφαλίσεώς τους σε ασφα¬ 
λιστικό οργανισμό ή ταμείο λόγω του επαγγέλματος 
τους και όχι για τις παρεχόμενες στην ΕΠΕ υπηρεσίες 
τους, η αμοιβή τους αποτελεί εισόδημα από ελευθέ¬ 
ρια επαγγέλματα και όχι από εμπορικές επιχειρήσεις, 
στο ακαθάριστο ποσό της οποίας διενεργείται παρα¬ 
κράτηση φόρου 20% (1026206/10267/Β0012/21.11.2003), 
(1088597/10956/Β 0 012/24.11.2003). 

2. Οι μισθοί και οι κάθε είδους απολαβές των εταί¬ 
ρων (ιατρών-εταίρων κλινικών κλπ.) εταιρείας περιο¬ 
ρισμένης ευθύνης, δεν εκπίπτουν από τα ακαθάριστα 
έσοδα των διαχειριστικών περιόδων 2002 και προηγού¬ 
μενων. (1030296/10312/Β0012/5-5-2003) (1078552/10722/ 
Β0012/21.9.1999), (1134401/10973ΠΕ/Β0012/19.4.1995). 

Β. ΜΕ ΒΑΣΗ ΤΙΣ ΑΠΟΦΑΣΕΙΣ ΤΟΥ Σ.τ.Ε. 

Δεν αναγνωρίζονται προς έκπτωση μισθοί υπαλλήλων 
μελών του Δ.Σ. ανώνυμης εταιρείας εάν δεν έχουν κα¬ 
ταβληθεί ασφαλιστικές εισφορές. (Σ.τ.Ε.362/2000). 
ΜΙΣΘΩΜΑΤΑ ΣΕ ΕΤΑΙΡΕΙΕΣ ΙΕΑδΙΝΟ 
(Κ.Φ.Ε., άρθρο 31, παρ. 1, περ.ιστ’) 

ΜΕ ΒΑΣΗ ΤΙΣ ΔΙΟΙΚΗΤΙΚΕΣ ΛΥΣΕΙΣ 

Μισθώματα που αναλογούν στην αξία οικοπέδου ακι¬ 
νήτου 

Τα μισθώματα που καταβάλλει επιχείρηση σε εταιρεί¬ 
ες χρηματοδοτικής μίσθωσης του ν. 1665/1986, για ακίνη¬ 
το που έχει γίνει αντικείμενο χρηματοδοτικής μίσθωσης, 
δεν εκπίπτουν από τα ακαθάριστα έσοδά τους κατά το 
μέρος που αναλογούν στην αξία του οικοπέδου. 

Στα καταβαλλόμενα μισθώματα περιλαμβάνεται τόσο 
το μέρος που αναφέρεται στο κτίριο (εκπιπτόμενη δα¬ 
πάνη), όσο και αυτό που αναφέρεται στο οικόπεδο επί 
του οποίου έχει ανεγερθεί το κτίριο (μη εκπιπτόμε- 
νη δαπάνη), άσχετα τελικά αν έχει συνομολογηθεί με 
τη σύμβαση χρηματοδοτικής μίσθωσης ακινήτου ότι η 
αξία του οικοπέδου θα καταβληθεί εξ ολοκλήρου κατά 
τη λήξη της σύμβασης. (Η μη αναγνώριση του μισθώ¬ 
ματος που αντιστοιχεί στο οικόπεδο καθιερώθηκε με 


το ν.2753/1999 και ισχύει για κέρδη που προκύπτουν 
από ισολογισμούς που κλείνουν με 31/12/1999 και μετά.) 
(1058614/10515/Β0012/11.9.2001). 

ΠΡΟΒΛΕΨΕΙΣ ΕΠΙΣΦΑΛΩΝ ΑΠΑΙΤΗΣΕΩΝ ΕΤΑΙΡΕΙΩΝ 
ΕΕΑδΙΝΟ 

(Κ.Φ.Ε., άρθρο 31, παρ. 13) 

ΜΕ ΒΑΣΗ ΤΙΣ ΔΙΟΙΚΗΤΙΚΕΣ ΛΥΣΕΙΣ 

Υποκατάστημα αλλοδαπής τράπεζας εγκατεστημένο 
στη χώρα μας, δεν δικαιούται για τις συμβάσεις χρη¬ 
ματοδοτικής μίσθωσης που ενδεχόμενα ενεργεί μεταξύ 
των άλλων δραστηριοτήτων του (με βάση το ν.2076/1992), 
να σχηματίζει τις προβλεπόμενες από τις διατάξεις της 
παρ.13 του άρθρου 31 του Κ.Φ.Ε. προβλέψεις επισφαλών 
απαιτήσεων, καθόσον οι διατάξεις αυτές εφαρμόζονται 
αποκλειστικά από εταιρείες χρηματοδοτικής μίσθωσης 
του ν. 1665/1986 (1091239/10850ΠΕ/Β0012/4.4.2000). 

ΤΟΚΟΙ 

(Κ.Φ.Ε., άρθρο 31, παρ. 1, περ.δ’) 

Α. ΜΕ ΒΑΣΗ ΤΙΣ ΔΙΟΙΚΗΤΙΚΕΣ ΛΥΣΕΙΣ 

Οι καταβαλλόμενοι από τις επιχειρήσεις τόκοι δανείων 
ή πιστώσεων, δεν εκπίπτουν από τα ακαθάριστα έσοδά 
τους, όταν τα δάνεια αυτά δεν χρησιμοποιούνται για τις 
ανάγκες των επιχειρήσεων αυτών. (Π.17200/Εγκ. 129/1955) 
και (Π. 6012/7.4.1962) 

Β. ΜΕ ΒΑΣΗ ΤΙΣ ΑΠΟΦΑΣΕΙΣ ΤΟΥ Σ.τ.Ε. 

1. Τόκοι υπερημερίας για οφειλή φόρων, δασμών, 
εισφορών δεν εκπίπτουν από τα ακαθάριστα έσοδα. 
(Σ.τ.Ε.630/1987). 

2. Τόκοι δανείου, το οποίο εν συνεχεία χορηγήθηκε 
στους εταίρους, δεν αναγνωρίζονται προς έκπτωση. 
(Σ.τ.Ε.2548/1986) , (Σ.τ.Ε.514/1980). 

3. Όταν τα καθαρά κέρδη προσδιορίζονται τεκμαρτά 
με ειδικό τρόπο (οικοδομικές, τεχνικές επιχειρήσεις), δεν 
αφαιρούνται οι τόκοι των δανείων. (Σ.τ.Ε.4244/1985). 

4. Τόκοι δανείου που αντιστοιχούν σε προηγούμενες 
χρήσεις δεν αναγνωρίζονται. (Σ.τ.Ε.5141/1995) 

5. Η προσαύξηση λόγω εκπρόθεσμης καταβολής ερ- 
γοδοτικών εισφορών δεν αναγνωρίζεται για έκπτωση 
από τα ακαθάριστα έσοδα. (Σ.τ.Ε.2045/1995) 

6. Προσαυξήσεις για εκπρόθεσμη εξόφληση χρεών 
προς το Δημόσιο δεν αναγνωρίζονται προς έκπτωση. 
(Σ.τ.Ε.2016/1984). 

7. Τόκοι δανείου που χρησιμοποιήθηκε από επιτηδευ- 
ματία για τη συμμετοχή του σε κοινοπραξία με σκοπό 
την ανέγερση πολυκατοικιών, δεν εκπίπτουν από το εισό¬ 
δημα του κοινοπρακτούντος μέλους. (Σ.τ.Ε.1069/1983). 

8. Τόκοι δανείου, το οποίο στη συνέχεια χορηγή¬ 
θηκε άτοκα σε θυγατρικές εταιρείες, δεν αναγνωρί¬ 
ζονται προς έκπτωση, γιατί ακόμα και οι θυγατρικές 
θεωρούνται τρίτες επιχειρήσεις ως προς την μητρική. 
(Σ.τ.Ε.3949/1986). 

ΥΠΟΤΙΜΗΣΗ ΚΕΦΑΛΑΙΟΥ 
(Κ.Φ.Ε., άρθρο 31, παρ. 1, περ. η’) 

ΜΕ ΒΑΣΗ ΤΙΣ ΔΙΟΙΚΗΤΙΚΕΣ ΛΥΣΕΙΣ 

Μείωση ονομαστικής αξίας μετοχών 

Η ζημία από τη μείωση της ονομαστικής αξίας μετο¬ 
χών ανώνυμης εταιρείας τις οποίες κατέχει άλλη ανώ¬ 
νυμη εταιρεία, δεν εκπίπτει από τα ακαθάριστα έσο¬ 
δα της δεύτερης, ως ζημία πραγματοποιηθείσα από 
υποτίμηση κεφαλαίου, καθόσον η ζημία αυτή, εφόσον 
δεν έλαβε χώρα και εκποίηση των πιο πάνω μετοχών 
στην υποτιμηθείσα αξία τους, δεν θεωρείται ότι υφίστα- 
ται κατά το χρόνο μείωσης του μετοχικού κεφαλαίου. 
(1099519/10956ΠΕ/Β0012/21.1.2003). 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Έλλειμμα ταμείου 

Το χρηματικό έλλειμμα ταμείου επιχείρησης, εφόσον 
είναι βέβαιο και οριστικό ώστε να μη γεννιέται αμφιβο¬ 
λία σχετικά με την ύπαρξη και την έκτασή του, το οποίο 
όμως αντισταθμίζεται από απαίτηση της επιχείρησης 
κατά ορισμένου προσώπου (π.χ. από τον υπάλληλο που 
το καταχράστηκε) έναντι του οποίου γεννιέται έννομο 
δικαίωμα της επιχείρησης να απαιτήσει την είσπραξη 
του ποσού, δεν εκπίπτει από τα ακαθάριστα έσοδά 
της, καθόσον στην περίπτωση αυτή η απώλεια του κε¬ 
φαλαίου αντισταθμίζεται από τη νόμιμη απαίτηση της 
διεκδίκησης του καταχρασθέντος ποσού. (1009691/101 
08Β 0012/19.4.1995) 

Ζημία από συμμετοχή σε εκκαθαρισθείσα αλλοδαπή 
επιχείρηση 

Η ζημία που προκύπτει σε βάρος εταιρείας περιορι¬ 
σμένης ευθύνης, από τη συμμετοχή της σε εκκαθαρι- 
σθείσα αλλοδαπή εταιρεία, δεν αναγνωρίζεται προς 
έκπτωση από τα ακαθάριστα έσοδά της, καθόσον προ¬ 
έρχεται από πηγή κείμενη στην αλλοδαπή. Το ποσό δε 
της ζημίας με το οποίο επιβαρύνθηκε τελικά ανώνυμη 
εταιρεία λόγω της συμμετοχής της στην πιο πάνω ημε¬ 
δαπή ΕΠΕ, η οποία λύθηκε, δεν αλλοιώνει το χαρακτήρα 
και την προέλευσή της από την αλλοδαπή και επομένως 
το ως άνω ποσό της ζημίας δεν εκπίπτει από τα ακαθά¬ 
ριστα έσοδά της έστω και αν περιήλθε σε αυτή μέσω 
της λυθείσας ημεδαπής ΕΠΕ στην οποία συμμετείχε. 
(1100784/11227Π Ε/Β 0 012/31.1.20 01). 

Ζημία από αποτίμηση μετοχών 

α) Πριν την τροποποίηση των διατάξεων του Κ.Β.Σ. 
με το ν. 3052/2002 

Η ζημία ανώνυμης εταιρείας που προκύπτει από την 
αποτίμηση, σύμφωνα με τις διατάξεις του ν. 2190/1920, 
των μη εισηγμένων στο Χ.Α.Α. μετοχών που κατέχει στη 
χαμηλότερη τιμή μεταξύ της τιμής κτήσης και της τρέ¬ 
χουσας τιμής τους, δεν αναγνωρίζεται προς έκπτωση 
από τα ακαθάριστα έσοδα αυτής, καθόσον ο προβλεπό- 
μενος από τις διατάξεις του κ.ν. 2190/1920 τρόπος αποτί¬ 
μησης των πιο πάνω μετοχών αφορά την εφαρμογή των 
διατάξεων του νόμου αυτού και όχι του Κ.Β.Σ., σύμφωνα 
με τις διατάξεις του οποίου δεν δύναται να προκύψει 
ζημία από την αποτίμηση αυτή, αφού αυτή πραγματο¬ 
ποιείται πάντα στην τιμή κτήσης. (Ε.14 095/338/1987/), 
(1003595/10 025/Β 0 012/8.2.1991) 

β) Μετά την τροποποίηση των διατάξεων του Κ.Β.Σ. 
με το ν. 3052/2002 

Από την 1.1.2003 ενδέχεται να προκύπτει ζημία από την 
αποτίμηση των μετοχών μη εισηγμένων στο Χ.Α.Α. στη 
χαμηλότερη τιμή μεταξύ της τιμής κτήσης και της τρέ¬ 
χουσας τιμής τους. Η ζημία αυτή μεταφέρεται σε χρέωση 
του λογαριασμού “αποθεματικά από χρεόγραφα” του 
άρθρου 38 του ν. 2238/1994. Τυχόν ακάλυπτο ποσό αυτής 
δεν εκπίπτει από τα ακαθάριστα έσοδα, αλλά μεταφέρε¬ 


ται σε ειδικό λογαριασμό προκειμένου να συμψηφισθεί 
με αποθεματικά που θα προκόψουν στο μέλλον. 

ΦΟΡΟΙ - ΤΕΛΗ - ΔΙΚΑΙΩΜΑΤΑ 

(Κ.Φ.Ε., άρθρο 31, παρ.1, περ.ε') 

ΜΕ ΒΑΣΗ ΤΙΣ ΔΙΟΙΚΗΤΙΚΕΣ ΛΥΣΕΙΣ 

Πρόσθετοι φόροι - πρόστιμα, κλπ. 

1. Οι πρόσθετοι φόροι και πρόστιμα που καταλογίζο¬ 
νται σε βάρος επιχείρησης μετά από το φορολογικό 
έλεγχο, δεν εκπίπτουν από τα ακαθάριστα έσοδά της. 
(1107461/11298/Β0012/4.12.2000). 

2. Το ποσό των προσαυξήσεων που κατέβαλε επιχεί¬ 
ρηση για την εκπρόθεσμη καταβολή των ασφαλιστικών 
εισφορών προς το ΙΚΑ, δεν εκπίπτει από τα ακαθάριστα 
έσοδά της. (Ε.9160/1260/7.7.1982) 

Ειδικός Φόρος Κατανάλωσης 

Σε περίπτωση καταβολής (εξόφλησης) του ειδικού φό¬ 
ρου κατανάλωσης εισαγομένων αλκοολούχων ποτών στο 
Δημόσιο μετά από την εξαγωγή των ποτών αυτών από το 
καθεστώς της φορολογικής αποθήκης, δεν επηρεάζεται 
ο χρόνος έκπτωσης του πιο πάνω φόρου από τα ακα¬ 
θάριστα έσοδα της εισαγωγικής εταιρείας και εκπίπτει 
(έκπτωση της αξίας των πρώτων και βοηθητικών υλών 
που χρησιμοποιήθηκαν, καθώς και των άλλων εμπορεύσι- 
μων αγαθών, στην οποία περιλαμβάνονται και οι ειδικές 
δαπάνες επεξεργασίας, αποθήκευσης, μεταφοράς, ασφά¬ 
λειας κλπ.), κατά το μέρος που συμμετέχει κάθε φορά 
στο κόστος των πωληθέντων εμπορευμάτων, καθόσον ο 
φόρος αυτός προσαυξάνει την τιμολογιακή αξία των πιο 
πάνω εμπορευμάτων. (1033037/10334/Β0012/19.4.1994). 

Φόρος εισοδήματος επί δικαιωμάτων του ν.4171/1961 

Ο φόρος εισοδήματος επί δικαιωμάτων του άρθρου 
7 του ν. 4171/1961 που καταβάλλει ημεδαπή επιχείρηση 
σε αλλοδαπή επιχείρηση, όταν αυτά συμφωνούνται να 
καταβάλλονται ελεύθερα φόρου, δεν εκπίπτει, από τα 
ακαθάριστα έσοδα της πρώτης. (20863/16.12.1971) 

Ειδικός φόρος 3% των άρθρων 15-18 του ν. 3091/ 
2002 . 

Ο ετήσιος ειδικός φόρος τρία τοις εκατό (3%) επί της 
αξίας των ακινήτων που έχουν στην κυριότητα τους 
αλλοδαπές εταιρείες χωρίς καμία άλλη δραστηριότητα 
στην Ελλάδα και ο οποίος επιβάλλεται σύμφωνα με τις 
διατάξεις των άρθρων 15-18 του ν. 3091/2002, καθώς και 
η δαπάνη για την αμοιβή του λογιστή για την τήρηση 
των λογιστικών βιβλίων δεν εκπίπτουν από τα ακαθάρι¬ 
στα έσοδα τα οποία προκύπτουν από τα ακίνητα αυτά, 
καθόσον, για τον προσδιορισμό των εισοδημάτων αυτών 
εφαρμόζονται οι διατάξεις που αναφέρονται στα φυσικά 
πρόσωπα. (10 03630/10 043/Β 0012/8.2.20 05). 

Η απόφαση αυτή, μαζί με το παράρτημά της, να 
δημοσιευθεί στην Εφημερίδα της Κυβερνήσεως. 

Αθήνα, 17 Φεβρουάριου 2006 

Ο ΥΠΟΥΡΓΟΣ 

ΓΕΩΡΓΙΟΣ ΑΛΟΓΟΣΚΟΥΦΗΣ 

